Iyuno Melengkapkan Pengambilalihan SDI Media dan Mengumumkan Syarikat Baharu Sebagai Iyuno-SDI Group

Membentuk Penyedia Penyetempatan Media yang Dipacu oleh Teknologi Terkemuka dengan Jejak Antarabangsa Terbesar

LOS ANGELES, 26 Mac 2021 /PRNewswire/ — Iyuno Media Group hari ini mengumumkan bahawa ia telah menyelesaikan pengambilalihan ke atas SDI Media secara 100%. Transaksi ini menyatukan dua syarikat terkemuka dalam industri penyetempatan, dengan satu misi yang sama untuk menyokong para pelanggannya dalam usaha mereka mencapai khalayak global.

Syarikat gabungan tersebut yang kini di bawah jenama Iyuno-SDI Group, telah menyediakan penyelesaian teknologi penyetempatan dan hiburan kepada industri media selama lebih daripada 70 tahun secara kolektif. Asal usulnya yang cemerlang dalam proses kreatif dan rangkaian kemudahan global, menyediakan kepakaran yang tiada tandingan yang menyebabkan para pengeluar kandungan memberikan sepenuh kepercayaan ke atas aset mereka yang paling berharga.

Iyuno-SDI Group baharu kini memiliki dan mengendalikan 67 buah pejabat yang terletak di 34 buah negara di seluruh dunia, menyediakan rangkaian penyelesaian serba lengkap dengan pengetahuan dan kapasiti yang mendalam untuk menyokong skala masa depan industri. Teknologi yang digabungkan oleh kedua-dua syarikat ini akan mewujudkan platform penyetempatan generasi seterusnya.

“Perubahan yang semakin pantas di dunia telah mewujudkan keperluan terhadap lebih banyak kandungan yang mencapai khalayak di segenap pelosok dunia. Kami tahu bahawa kami mesti menyegerakan inovasi teknikal melalui kemajuan dalam AI, automasi aliran kerja, terjemahan mesin dan infrastruktur teknologi global,” jelas David Lee, yang telah memegang jawatan sebagai Ketua Pegawai Eksekutif, Iyuno-SDI Group. “Sebagai tambahan kepada kemajuan teknologi tersebut, kami mempunyai keutamaan yang sama dalam memajukan proses artistik, yang kemudiannya menyatukan kedua-dua disiplin yang sempurna ini untuk memajukan lagi seni penyetempatan.”

“Kami gembira dapat menyertai Iyuno. Gabungan ini memberikan kami skala yang diperlukan untuk memenuhi permintaan pelanggan yang semakin mencabar,” tambah Mark Howorth, bekas Ketua Pegawai Eksekutif SDI Media yang telah dicalonkan sebagai Presiden, Iyuno-SDI Group. “Para pelanggan kami memerlukan peralihan yang pantas, teknologi canggih dan jejak global. Sumber gabungan Iyuno-SDI memberikan kami keupayaan untuk memberikan penyelesaian yang serba lengkap dan mengekalkan tahap keselamatan kandungan yang tertinggi.”

Iyuno mendapat sokongan daripada Altor, Shamrock Capital dan SoftBank Ventures Asia yang merupakan rakan kongsi kewangan utamanya.

TENTANG IYUNO-SDI GROUP

Iyuno-SDI Group ialah penyedia perkhidmatan penyetempatan terkemuka dalam industri media dan hiburan. Sebagai rakan kongsi global yang dipercayai oleh studio hiburan, platform penstriman dan pencipta di seluruh dunia, ia menawarkan perkhidmatan penyetempatan serba lengkap – daripada perkhidmatan alih suara, sari kata dan akses kepada pengurusan media, transformasi dan perkhidmatan pengedaran – dalam lebih 100 bahasa untuk setiap jenis platform edaran kandungan. Dengan sejarah kecemerlangan dalam industri sejak tahun 1965, syarikat tersebut tidak dapat ditandingi dari segi kepakaran operasi, skala, kapasiti dan perkhidmatannya yang amat luas.

Iyuno-SDI Group telah ditubuhkan pada tahun 2021 berikutan pengambilalihan SDI Media oleh Iyuno Media Group. Dengan memanfaatkan yang terbaik dalam melahirkan bakat kreatif dan teknikal, kemudahan canggih dan teknologi generasi seterusnya, syarikat tersebut kini mempunyai jejak global terbesar dengan 67 buah pejabat di 34 buah negara. Pendekatan berskala dan berpusatkan pelanggan syarikat ini memberi tumpuan kepada misinya untuk menghubungkan kandungan dan menghubungkan orang ramai.

Logo – https://ering.com.my/wp-content/uploads/2021/03/iyuno-melengkapkan-pengambilalihan-sdi-media-dan-mengumumkan-syarikat-baharu-sebagai-iyuno-sdi-group.jpg

Keywords: Computer/Electronics Entertainment Multimedia/Online/Internet Acquisitions, mergers, takeovers

Source: PRNEWSWIRE


Samsung Malaysia Perkenalkan ‘Program Naik Taraf Tahunan Samsung’ Buat Kali Pertama

Bermula 2 Julai 2018 sehingga 2 September 2018, pemilik siri Galaxy S di Malaysia boleh membuat tambahan RM100 dengan setiap pembelian Galaxy S9 atau S9+ dan boleh mendapatkan ‘Perlindungan Skrin Samsung’ bernilai RM140, yang diaktifkan melalui aplikasi Samsung Members.

Lebih menariknya, pembeli juga berhak menikmati bayaran pengecualian selama satu bulan untuk peranti Galaxy S yang dibeli menggunakan Pelan Pembayaran Mudah 12 bulan di pengedar Samsung yang sah. Samsung Malaysia Electronics juga turut menawarkan diskaun sebanyak 10% untuk pengguna yang ingin membeli model flagship dari siri Galaxy S tahun 2019 nanti.

‘Program Naik Taraf Tahunan Samsung’ yang pertama kali diperkenalkan di Malaysia ini tersedia di semua Samsung Experience Stores yang terlibat di seluruh negara. Untuk mendapatkan maklumat terperinci tentang program ini, sila layari laman rasmi Samsung Malaysia.


Christopher Lee dan Fann Wong jadi duta OMG! Gods of Three Kingdoms di Singapura, Malaysia dan Vietnam

BANDAR RAYA HO CHI MINH, Vietnam, 9 Jun 2021 /PRNewswire/ — OMG! Gods of Three Kingdoms merupakan permainan mudah alih main peranan dan strategi yang diinspirasikan oleh Three Kingdoms terkini yang diterbitkan oleh VNGGames, dilancarkan di Singapura dan Malaysia pada 2 Jun. Perbezaan yang paling ketara ialah mekanisme tempur unik yang menggabungkan ciri-ciri genre taktikal dan sistem pertarungan-automatik yang bergaya.

Christopher Lee dan Fann Wong jadi duta OMG! Gods of Three Kingdoms di Malaysia, Singapura dan Vietnam.

Muat turun sekarang: https://omg3sm.onelink.me/bGF4/1e0dbe9

Dalam masa yang sama, OMG! Gods of Three Kingdoms turut mengumumkan bahawa Christopher Lee dan Fann Wong merupakan duta-duta bagi permainan tersebut. Berita ini amat menggembirakan dan disokong dengan penuh semangat oleh para pemain serta peminat mereka dari seluruh Asia.

Fann Wong ialah seorang pelakon hebat Singapura manakala suami beliau Christopher Lee ialah seorang pelakon terkenal dari Malaysia. Mereka merupakan pasangan bahagia Pulau Singa Singapura dan telah dikenali di seluruh Asia. Orang ramai mengenali mereka melalui watak-watak mereka dalam filem-filem terkenal seperti The Return of the Condor Heroes, The Legendary Swordsman, Madam White Snake, Moon Fairy dan sebagainya.

Walaupun mereka terlibat dalam banyak genre filem serta banyak peranan yang berbeza dalam dunia hiburan, imej mereka yang paling mengagumkan ialah wira dan wanita jelita dalam drama purbawara. Walau bagaimanapun, peminat masih belum melihat mereka muncul bersama dalam visual purba untuk seketika. Justeru itu, mereka merupakan pilihan terbaik untuk menjadi duta-duta OMG! Gods of Three Kingdoms.

Sebelum tiba ke Singapura dan Malaysia, OMG! Gods of Three Kingdoms dilancarkan di Vietnam dan Thailand pada penghujung April dan mencapai banyak kejayaan dengan berjuta-juta pemain. Ketika ini, semua orang boleh terjun ke dunia OMG! Gods of Three Kingdoms dan memulakan sebuah pengembaraan bersama Christopher Lee, Fann Wong dan pemain-pemain lain dari seluruh rantau ini.

Latar Belakang VNG

VNGGames  diiktiraf sebagai salah satu penerbit permainan terkemuka yang berpangkalan di Vietnam, sebahagian daripada VNG Corporation – syarikat pemula unikorn yang pertama seumpamanya di Vietnam (The Asean Post). Dengan pengalaman selama 16 tahun dalam menerbitkan permainan dalam pasaran Vietnam dan beberapa wilayah asing, VNGGames kini mengambil langkah seterusnya dengan serius untuk menakluk pentas dunia, bermula dengan pasaran Asia Tenggara (SEA).

Keywords:  Electronics Gaming Computer/Electronics Entertainment Mobile Entertainment Multimedia/Online/Internet Telecommunications Licensing/marketing agreements

Source: PRNEWSWIRE


Tonton Wayang Dan Tebus Baucar UberGSC

Uber ialah sebuah perkhidmatan pengangkutan yang semakin diguna ramai di Malaysia. Bagi menarik lebih ramai yang menggunakan khidmat ini, Uber kini bekerjasama dengan Golden Screen Cinema (GSC) menawarkan kod promo untuk anda tebus.

Bersempena menyambut ulangtahun ke-30 GSC, setiap pembelian tiket wayang di dalam aplikasi GSC melalui pilihan “e-Combo Selection”, anda berpeluang untuk mendapatkan kad promo secara percuma. Kad promo ini akan diberikan semasa pengambilan bertih jagung dan minuman di kaunter disediakan.

Cara-cara untuk menebus boleh rujuk gambar di bawah:

Promosi ini berlangsung mulai hari ini dan untuk makluman, anda perlu membeli set makanan untuk mendapatkan kad promo secara percuma. Ia terhad kepada 27,000 keping setiap bulan.


Warna Baru?! Dapatkan vivo V5s Matte Black Bermula 17 Jun!

vivo Malaysia baru sahaja memperkenalkan telefon pintar baru vivo V5s dengan kemasan Matte Black, warna hitam ‘mati’ ini amat digemari oleh peminat-peminat gadget di seluruh Malaysia kerana hitam adalah warna yang elegan dan mewah.

Menggunakan tagline “Klasik” dan “Kualiti”, vivo sentiasa mengambil berat setiap peranti yang dikeluarkan supaya vivo V5s mampu bertahan lebih lama dan tidak mudah rosak berbanding produk high end dari jenama lain.

vivo V5s dilengkapi dengan set cip 64-bit MediaTek MT6750 lapan teras, juga didatangkan bersama cip grafik Mali-T860 MP2 yang sesuai digunakan dalam permainan mudah alih. Memori pula meneriman RAM sebanyak 4GB di samping 64GB storan dalaman. Ia juga menyokong kad microSD sehingga 256GB dengan UI terbaru FunTouch OS 3.0, serta sistem operasi Android 6.0.1 Marshmallow.

Kamera depan mendapat sensor IMX376 setinggi 20 Megapiksel f/2.0 aperture bersama fungsi Selfie Softlight dapat menghasilkan gambar yang jelas dan terang walaupun di dalam pencahayaan yang rendah. Sistem audio memukau ini mendapat kejuruteraan bersama AKG dan ia juga dimuatkan dengan penguat bunyi kompak DAC menghasilkan bunyi yang tiada tandingan.

Harga yang ditawarkan untuk vivo V5s Matte Black Edition adalah RM1299

Tawaran rebat RM100 masih dijalankan sehingga 30 Jun nanti, bawa bersama-sama peranti lama anda supaya dapat menikmati promosi ini. Dapatkan segera selagi stok masih ada!


Pengeluaran iPhone 12 Di Kilang Foxconn’s India Kurang Separuh Gara-Gara COVID 19!!

Baru-baru ini, kes jangkitan COVID di India Semakin meningkat dan perkara ini secara langsung telah memberi kesan kepada pengeluaran iPhone 12 di kilang Foxconn yang mana jumlah pengeluarannya telah berkurang hampir separuh.

Dalam satu pendedahan daripada Foxconn, 10 orang jurutera China di kilang tersebut telah positif COVID 19 dan dijangka lebih dari 100 orang pekerja mungkin akan dijangkiti.

Dalam satu laporan daripada Reuters, Foxconn telah menguatkuasa undang-undang bahawa tiada pekerja yang dibenarkan masuk ke dalam kilang.

BUkan hanya kilang Foxconn sahaja yang terjejas, namun kilang di Wistron juga terjejas yang mana 3 orang jurutera dari Taiwan telah disahkan positif.


Dengan AppGallery, Huawei Mempermudahkan Akses Pembangun Global ke Pasaran China

SHENZHEN, China, 10 November 2020 /PRNewswire/ — Huawei menekankan komitmennya untuk membantu pembangun global melangkah ke pasaran aplikasi China yang menguntungkan di Webinar Pembangun Huawei – Berkembang di China, Menang bersama AppGallery. Di Webinar tersebut, pembangun global mempunyai peluang eksklusif untuk mengetahui pelbagai inisiatif Huawei, daripada perundingan polisi, penyetempatan produk hingga pemerolehan dan pengewangan pengguna, untuk membantu pembangun aplikasi mudah alih mengatasi halangan memasuki China, membantu mereka berkembang di pasaran aplikasi yang sedang berkembang maju.

China dikenali secara meluas sebagai masyarakat mudah alih pertama di dunia. Terdapat lebih daripada 904 juta pengguna internet mudah alih di China dan tahun lepas muat turun aplikasi di tanah besar China hampir mencecah 100 bilion. Walaupun pasarannya sangat besar dan menjanjikan pulangan, ia juga menetapkan kriteria yang tinggi kepada pembangun aplikasi luar negara dengan senarai kelayakan yang panjang, sijil, pandangan terhadap syarikat, lesen dan kelulusan yang mesti dimiliki oleh penerbit aplikasi sebelum mereka dapat mengakses pengguna telefon pintar China.

“Sebagai contoh, adalah amat sukar untuk mengemudi pelbagai keperluan peraturan dan pematuhan tempatan dan pembangun sering berjuang untuk menyetempatkan aplikasi mereka serta menjadikannya relevan dan dapat dipasarkan kepada pengguna China,” kata Ilya Fedotov, Ketua Perkongsian Global & Komunikasi Pembangunan Eko, Kumpulan Perniagaan Pengguna Huawei.

Untuk membantu pembangun mengemudi dan berjaya melancarkan aplikasi mereka di pasaran China, Huawei akan menawarkan bantuan menyeluruh kepada pembagun luar negara, daripada perundingan polisi, penyetempatan produk hingga pemerolehan dan pengewangan pengguna.

Kertas Putih baharu dikeluarkan untuk membantu pembangun memahami pasaran mudah alih China

Satu Kertas Putih yang memberi pandangan terhadap pasaran aplikasi China juga dikeluarkan, dengan membincangkan perkara-perkara yang mendorong pengembangan yang begitu kuat di pasaran dan menentukan kawasan pertumbuhan, serta menyelidik masalah pembangun seperti pemerolehan pengguna dan keperluan polisi. Kertas Putih tersebut turut memberikan perincian tentang langkah dan inisiatif baharu Huawei yang dilancarkan untuk membantu mempermudahkan kemasukan pembangun ke China.

Ekosistem HMS juga mempunyai sokongan yang luas untuk membantu pembangun meneroka peluang perniagaan di China, dengan menyediakan perkhidmatan perundingan, penyetempatan dan integrasi, pemasaran dan perkhidmatan kempen yang berkaitan.

Sejak tahun lalu, Huawei telah membantu lebih daripada 350 rakan kongsi memasuki pasaran China.

Pembangun aplikasi terkemuka berkongsi pandangan mereka tentang pematuhan dalam pasaran China

Walaupun terdapat peluang yang tiada tandingan dalam pasaran aplikasi China, pembangun perlu memahami pelbagai peraturan yang berbeza dan keunikan yang ada pada pangkalan pengguna.

Dalam webinar ini, syarikat permainan mudah alih terbesar di China seperti Tecent, iDreamSky, Jinke dan Feiyu berkongsi pandangan tentang bagaimana pembangun dapat mengatasi cabaran ketika memasuki pasaran aplikasi China dan maklumat yang amat berharga tentang tabiat pengguna China serta trend pengguna lain.

Webinar itu turut mengundang pakar undang-undang Huawei untuk menawarkan pembangun dengan bimbingan yang terperinci tentang kelayakan yang diperlukan di China, membantu mereka menafsirkan dengan betul pelbagai keperluan pematuhan dan kandungan untuk melancarkan aplikasi.

“AppGallery memberi kami bimbingan yang berharga tentang pasaran aplikasi China dan memastikan kami mempunyai alat, pengetahuan, dan sokongan yang diperlukan untuk memaksimumkan potensi PicsArt kepada jutaan pengguna AppGallery di China,” kata Jennifer Liu, Pengurus Besar PicsArt di Pasaran China.

Platform perundingan dalam talian baharu dilancarkan untuk menangani kebimbangan para pembangun

Huawei melancarkan platform perundingan dalam talian baharu yang mudah untuk digunakan untuk membantu para pembangun mengemudi pasaran China. Memandangkan pembangun sering menghadapi kebimbangan seperti prasyarat untuk kategori aplikasi tertentu, serta pertanyaan tentang pengewangan, privasi data dan pelesenan permainan, platform ini dapat membantu pembangun mengenal pasti lesen atau dokumentasi yang diperlukan untuk pelbagai kategori aplikasi.

Di samping itu, Huawei akan menyediakan perkhidmatan perundingan untuk membimbing para pembangun memperoleh kelayakan yang diperlukan, seperti sijil korporat perisian dan lesen serta kelulusan lain yang diperlukan, serta penyetempatan produk, khususnya percubaan di pasaran China dan integrasi HMS. Pembangun juga dapat memanfaatkan sumber pemasaran AppGallery yang luas untuk mendapatkan pangkalan pengguna dan manfaat yang signifikan di China.

Menyediakan penyelesaian industri untuk membantu pembangun permainan mencipta pengalaman yang lebih baik

Pemain China meletakkan harapan yang tinggi pada kualiti permainan – lebih daripada separuh pemain China menilai prestasi grafik sebagai faktor penting dan lebih daripada 40% mengutamakan permainan yang inovatif dan kaya dengan kepelbagaian ketika memilih permainan.

Melalui penyelesaian HMS Core, pembangun permainan dapat mencipta pengalaman berkualiti tinggi yang disesuaikan untuk pemain China, yang lebih rela menghabiskan masa dan wang untuk permainan yang berat. HMS Core menyediakan mesin dan kerangka kerja grafik terselaras seperti Slim LOD, Scene Kit dan komponen untuk mesin utama seperti Unity dan Cocos, untuk membantu pembangun meningkatkan prestasi grafik pada platform Android.

Huawei mempunyai pangkalan pengguna yang luas di China serta pemahaman yang mendalam tentang pasaran aplikasi domestik. Syarikat ini sentiasa berusaha untuk memanfaatkan kepakarannya demi membantu pembangun antarabangsa memperoleh pemahaman yang lebih baik tentang pasaran China dan bekerjasama untuk membantu mereka mengatasi halangan, membuka peluang yang banyak dalam melancarkan aplikasi di China.

Webinar Pembangun Huawei – Berkembang di China, Menang dengan AppGallery berlangsung hari ini, Isnin 9 November pada jam (13:00 CET). Sesi prarakaman boleh ditonton di sini https://www.youtube.com/watch?v=Oft-HCaELnI

Untuk maklumat lanjut, sila layari laman web Pembangun Laman Web Rakan Ekosistem Huawei di  https://consumer.huawei.com/en/partners/ atau Forum Pembangun Huawei di https://forums.developer.huawei.com/forumPortal/en/home

AppGallery – Salah satu daripada tiga pasaran aplikasi paling popular di dunia

Semua aplikasi dibangunkan dengan kerjasama Huawei, bersama beribu-ribu aplikasi berkualiti yang lain, tersedia pada platform aplikasi edaran Huawei yang terbuka dan selamat, iaitu AppGallery. Sebagai salah satu daripada pasaran aplikasi paling popular di dunia, AppGallery menghubungkan lebih daripada 500 juta pengguna aktif bulanan di lebih 170 buah negara dan wilayah kepada ekosistem Huawei yang pintar dan inovatif.

AppGallery menyediakan pengguna dengan lebih banyak pilihan aplikasi jelajah yang lebih baik, dengan beribu-ribu aplikasi di seluruh 18 kategori, termasuk berita, media sosial, hiburan dan banyak lagi.

Untuk maklumat lanjut, sila layari https://developer.huawei.com/consumer/en/

Foto: https://ering.com.my/wp-content/uploads/2020/11/dengan-appgallery-huawei-mempermudahkan-akses-pembangun-global-ke-pasaran-china.jpg

Keywords: Computer/Electronics Consumer Electronics Entertainment Mobile Entertainment Publishing/Information Service Retail Telecommunications Feature News Releases New products/services

Source: PRNEWSWIRE


Hidup Lebih Mudah Dengan Portal Penyelesaian Masalah Peranti Dari Celcom

Sekarang anda tidak perlu lagi tergesa-gesa untuk menghubungi bahagian Khidmat Pelanggan apabila menghadapi apa-apa masalah pada smartphone anda kerana Celcom Axiata Berhad telah memperkenalkan portal penyelesaian layan diri berasaskan web, menyediakan pelanggan dengan bantuan segera untuk mengurus, menyelesaikan masalah dan menyelesaikan pelbagai isu peranti di laman tersebut.

Penyelesaian layan diri percuma boleh diakses pada bila-bila masa melalui mana-mana pelayar web, sama ada pada komputer atau peranti pintar yang lain. Semua orang boleh mengakses laman ini walaupun anda bukan seorang pelanggan Celcom.

Portal bantuan ini menyenaraikan pelbagai model peranti berserta panduan visual terperinci bagi penyelesaian masalah dan Q & A. Anda boleh mendapatkan penyelesaian kepada isu-isu yang berkaitan dengan perkakasan, perisian, tetapan peranti dan sambungan untuk telefon bimbit, tablet dan jam tangan pintar untuk pelbagai versi sistem operasi.

Laman ini disediakan di dalam bahasa Inggeris dan Bahasa Malaysia, bertujuan untuk memudahkan pelanggan memahami dengan mudah resolusi untuk isu-isu peranti, dan juga sebagai maklumat tambahan kepada anda semua.


REVIU EKSKLUSIF: HTC U11, Spesifikasi Berkuasa dengan Keunikan ‘Edge Sense’

HARGA: RM3,099

Sekiranya anda tidak begitu mementingkan trend semasa yang cuba diketengahkan oleh pengeluar pada masa kini yang menampilkan nisbah skrin ke kerangka yang sangat besar sebagaimana yang dapat dilihat pada peranti premium Samsung dan LG, HTC U11 mungkin patut diberi perhatian. Ini kerana HTC U11 bukan sahaja kelihatan sangat memukau dengan kemasan panel belakang ‘Liquid Surface’ yang sangat cantik, tetapi ia juga boleh dianggap antara peranti yang menawarkan spesifikasi paling berkuasa yang boleh anda miliki di pasaran buat masa ini.

Selain sokongan speaker stereo dengan sentuhan audio HTC BoomSound HiFi Edition, keupayaan penggambarannya juga telah diiktiraf sebagai yang terbaik di pasaran. Tidak cukup dengan itu, sokongan fungsi unik iaitu ‘Edge Sense’ juga membolehkan anda mengakses fungsi ataupun aplikasi dengan lebih cepat menggunakan kaedah ‘memicit’ pada bahagian tepi kerangka HTC U11…

Selain kamera depan beresolusi 16 Megapiksel, bahagian ini turut menempatkan lubang earpiece yang juga berfungsi sebagai speaker, lubang mikrofon dan juga lampu LED notifikasi.

Penyediaan sensor pengimbas cap jari jenis kapasitif pada HTC U11 sememangnya menarik kerana ia juga berfungsi sebagai butang Home. Manakala di kedua-dua sisi sensor atau butang tersebut turut menempatkan butang Back dan Recent Apps dengan nyalaan LED berwarna putih.

Seperti biasa sisi kanan kerangka telah menempatkan dua butang kawalan fizikal iaitu butang melaras volume dan juga butang kuasa. Lebih menariknya, butang kuasa memiliki tekstur pada permukaannya dan kamera boleh diakses dengan pantas apabila butang tersebut diklik sebanyak dua kali.

Slot kad terletak di bahagian atas kerangka dan ianya boleh diakses dengan menggunakan pin khas yang disediakan di dalam pakej pembelian. Slot kad jenis hibrid ini boleh menyokong kad nano SIM pada slot 1 dan kad nano SIM ataupun microSD pada slot 2.

Dengan ketebalan kerangka 7.9mm, lensa utama kelihatan sedikit timbul dari permukaan panel belakang dan ia hanya dibantu dengan dua buah LED Flash.

Bahagian bawah kerangka menempatkan port USB Type-C dan juga mikrofon serta satu lagi lubang speaker dengan sentuhan eksklusif HTC BoomSound HiFi Edition yang sangat berkualiti.

Jika kebanyakan pengeluar menampilkan rekaan paparan skrin melengkung jenis 2.5D, HTC U11 menampilkan rekaan kaca 3D pada panel depan dan belakang dengan lengkungan yang lebih menyerlah pada sekeliling skrin. Selain kelihatan lebih menarik dan premium dengan rekaan yang simetri, lengkungan sebegini turut memberikan rasa sentuhan serta pegangan yang jauh lebih selesa.

Apa yang lebih istimewanya, panel belakang dengan sentuhan permukaan seperti cermin yang dikenali sebagai Liquid Surface ini kelihatan sangat memukau. Namun disebabkan oleh permukaan berkilat ini, ia sangat mudah meninggalkan kesan cap jari yang memerlukan penjagaan yang lebih rapi.

Tidak dinafikan lagi penampilan fizikal HTC U11 tidaklah sehebat atau semoden pesaingnya yang lain yang menawarkan paparan skrin jenis infiniti dengan saiz bezel yang sangat nipis, namun tanpa anda sedari, HTC U11 sebenarnya memiliki keunikan dan juga keistimewaannya yang tersembunyi pada sisi kerangka yang dikenali sebagai Edge Sense.

Dengan adanya fungsi ini, anda hanya perlu menggenggam HTC U11 untuk mengaktifkan aplikasi atau melaksanakan tindakan seperti mengambil gambar, mengaktifkan aplikasi, mengambil screenshot, menghidupkan lampu suluh dan banyak lagi.

Akhirnya HTC akur dengan trend pengeluar pada masa kini dan juga permintaan pengguna terhadap fungsi kalis air dan debu pada model keluarannya.

Dengan pengiktirafan IP67 yang diterima oleh HTC U11, anda kini berupaya menggunakannya di dalam air pada kedalaman 1 meter selama 30 minit sama seperti kebanyakan peranti premium yang lain di pasaran seperti Samsung Galaxy S8 ataupun Apple iPhone 7.

Sokongan speaker stereo pada peranti premium keluaran HTC sememangnya telah diperakui oleh banyak pihak sebagai antara yang terbaik dan berkualiti. Ini jelas dapat dilihat melalui penambahbaikan teknologi HTC BoomSound HiFi Edition yang menjanjikan 100% bunyi yang lebih lantang dan juga peningkatan sehingga 150% dalam aspek Dynamic Range Audio.

Lebih menariknya, anda juga bebas menukarkan mod audio yang akan dihasilkan sama ada Music ataupun Theater. Bahkan jika dibandingkan dengan model HTC sebelum ini, HTC U11 menawarkan kualiti bunyi yang jauh lebih kuat, lebih jelas dan memiliki bunyi bes yang sangat baik. Pada pendapat kami, kualiti bunyi dan tahap kelantangan audio HTC U11 juga sukar ditandingi oleh peranti dengan sokongan speaker stereo yang lain di pasaran.

Kehebatan HTC U11 juga jelas dapat dilihat pada aspek prestasinya dengan sokongan pemproses paling berkuasa di pasaran setakat ini iaitu Qualcomm Snapdragon 835. Ini telah disempurnakan lagi dengan kehadiran memori dalaman yang sangat besar mencecah 128GB dengan kapasiti RAM sebesar 6GB.

Sokongan cip memori jenis UFS 2.1 menjanjikan kepantasan pemindahan data, manakala RAM LPDDR4 pada HTC U11 pula memastikan kelancaran fungsi multi-tasking yang efisien. Sekiranya anda sangat mementingkan aspek prestasi dengan sokongan pemproses terkini, HTC U11 merupakan salah satu model terawal yang memasuki pasaran tempatan selain daripada beberapa buah model lagi seperti berikut:-

Fakta Menarik!!!
Untuk pengetahuan anda, hanya beberapa negara sahaja menerima HTC U11 variasi 128GB dengan RAM 6GB. Malah lebih menariknya, kesemua HTC U11 hadir dengan sokongan cip memori pantas UFS 2.1 pada kesemua unit yang dijual. Berikut adalah senarai pasaran yang ada terjual HTC U11 variasi 128GB/RAM 6GB:

HTC Sense Companion merupakan satu fungsi terbaru yang diperkenalkan oleh HTC pada HTC U11. Fungsi ini ternyata pintar kerana dari masa ke semasa, ia akan mempelajari daripada anda dan seterusnya akan memberi cadangan atau maklumat yang diperlukan berdasarkan minat serta aktiviti harian anda.

HTC Sense Companion akan memaparkan notifikasi dalam bentuk ikon yang akan dipaparkan apabila terdapat cadangan ataupun aktiviti yang ingin dikongsikan dengan anda.

Akhirnya takhta pengiktirafan tertinggi kamera smartphone yang sebelum ini dipegang oleh Google Pixel telah dirampas oleh HTC U11 dengan mencatatkan skor paling tinggi setakat ini dengan catatan 90 poin oleh DxOMark. Selain daripada sokongan multi-axis optikal serta sistem penstabilan optikal dan elektronik, HTC U11 turut menyokong fungsi fokus auto yang sangat pantas walaupun tidak dilengkapi dengan bantuan fokus laser.

Tidak cukup dengan itu, ia juga hadir dengan fungsi HDR Boost tanpa lag bagi memperbaiki julat pendedahan dinamik (dynamic exposure range) untuk kamera dan juga video supaya aspek white balance diperbaiki, mengurangkan isu noise dan juga mengekalkan kualiti gambar dikekalkan.

Trend swafoto yang semakin digilai oleh pengguna telah mendorong HTC untuk menyediakan kamera depan yang lebih berkualiti dengan sensor 16 Megapiksel. Sokongan teknologi UltraPixel yang sensitif pada pencahayaan untuk kesesuaian aktiviti swafoto sama ada siang ataupun malam.

Sebagaimana kamera utama, ia turut dilengkapi dengan fungsi HDR Boost dan juga pengurangan noise agar hasil gambar tampil lebih memukau.

Selain daripada kehebatan teknologi HTC BoomSound untuk speaker, HTC U11 juga tidak mengabaikan kualiti audio apabila disambungkan ke earphone dengan pengenalan versi terbaru HTC USonic.

Kini dengan gabungan fungsi Active Noise Cancellation beserta keupayaan untuk menala audio mengikut kesesuaian pendengaran anda, HTC USonic mampu menghasilkan kualiti audio terbaik kerana sokongan teknologi mirip seperti sonar ini mampu disesuaikan profil bunyi unik untuk setiap penggunanya.

Apa yang menariknya, setiap pembelian HTC U11 akan turut didatangkan sekali dengan earphone HTC USonic.

Selain daripada kualiti video yang cantik, HTC U11 juga turut menitikberatkan kualiti audio yang akan direkod apabila anda merakam video. Dengan kedudukan mikrofon yang telah ditempatkan bagi memastikan audio mampu dirakam dari pelbagai arah dan juga teknologi Acoustic Focus, HTC U11 mampu menghasilkan rakaman audio 3D yang lebih berkualiti.

Bahkan teknologi Acoustic Focus juga membolehkan anda mendapatkan bunyi yang lebih spesifik apabila fungsi zum diaktifkan pada subjek yang diingini. Ini bermaksud hanya audio yang dihasilkan oleh subjek utama yang telah dizum sahaja akan difokuskan dan audio yang dihasilkan oleh subjek lain akan diperlahankan rakamannya.

Tidak dinafikan bahawa kapasiti bateri sebesar 3000mAh pada HTC U11 boleh dianggap agak kecil bagi sebuah peranti dengan sokongan paparan skrin berukuran 5.5 inci. Namun begitu, peranti ini boleh terus memiliki tenaga yang mencukupi apabila diperlukan kerana ia dilengkapi dengan teknologi pengecasan pantas HTC Rapid Charge 3.0 yang berasaskan kepada teknologi Quick Charge 3.0 dari Qualcomm.

Malah sokongan pemproses Qualcomm Snapdragon 835 yang pertama hadir dengan semikonduktor 10nm ini turut menjanjikan penggunaan tenaga yang lebih efisien, sekaligus menjanjikan ketahanan bateri yang lebih baik. Ini jelas dapat dilihat melalui ketahanan bateri HTC U11 berbanding dengan kebanyakan peranti lain di pasaran yang memiliki bateri lebih besar darinya.


Lensa Sudut Ultra Lebar vivo V15 Pro Beri Kepuasan Bergambar Tanpa Batas! Memang Puas!

Kemunculan vivo V15 Pro ternyata mendapat sambutan hangat daripada para pencinta gajet di seluruh dunia sekaligus berjaya menjadi titik permulaan kepada perubahan dalam dunia fotografi telefon pintar.

Tidak keterlaluan jika dikatakan V15 Pro merupakan antara smartphone dengan kamera terbaik kerana ia mampu menyediakan pengalaman penggambaran yang jauh di luar jangkauan akal. V15 Pro dibina dengan tiga kamera utama berkuasa luar biasa – 48MP (utama) + 8MP (AI Super-Wide Angle) + 5MP (depth) bersama algoritma AI yang dinaik taraf.

Kamera 8MP (AI Super-Wide Angle) pada V15 Pro sememangnya terbaik kerana ia memperluaskan pandangan ke sudut yang lebih luas – terutamanya apabila pengguna menangkan gambar permandangan. Melaluinya, pengguna boleh meluaskan perspektif sehingga 120 darjah dengan satu klik sahaja.

Tak percaya? Ini buktinya! Jurugambar profesional, Arthur Chen telah merakam keindahan  Batu Caves menggunakan lensa V15 Pro. Kualiti yang terhasil berada di tahap sangat terbaik dan kemasan stuktur dilihat terperinci.

Kamera utama 48MP mempunyai sensor 1/2.25 inci dengan aperture (f/1.8) yang besar. Untuk meningkatkan kualiti gambar, V15 Pro menggunakan teknologi profesional “four-in-one pixel” untuk menggabungkan empat piksel ke dalam piksel besar 1.6μm tunggal – menyampaikan foto berkualiti tinggi 12MP dan memastikan gambar malam kelihatan lebih jelas!

Psssst!! Saja nak bagitahu…V15 Pro (8GB + 128GB) telah pun mula dijual pada harga RM 1,899 sahaja! Bagi yang berminat, anda boleh memilikinya melalui vivo Online store, kedai konsep vivo dan pengedar sah vivo di seluruh Malaysia. Lets shopping gais!


HarmonyOS 2: Pengguna Boleh Gabungkan Hardware Mengikut Keperluan Mereka!

Huawei mengadakan pelancaran produk baru HarmonyOS 2 dan Huawei hari ini. Menurut Wang Chenglu, presiden jabatan perisian perniagaan pengguna HUAWEI, mengatakan pada sidang media bahawa selepas pelancaran HarmonyOS 2, hanya satu sistem yang diperlukan tanpa mengira saiz peranti. Kecuali HarmonyOS 2, tidak ada sistem lain yang dapat melakukan ini.

Wang Chenglu memperkenalkan bahawa HarmonyOS 2 menggunakan teknologi terdistribusi untuk menghubungkan peranti bebas melalui bus lembut. Pengguna boleh menggabungkan perkakasan mengikut keperluan mereka dengan bebas, seperti telefon bimbit yang disambungkan ke kamera drone dan kamera sukan untuk penggambaran berbilang kamera; PC, tablet dan telefon bimbit disambungkan bersama untuk pejabat kolaboratif; telefon bimbit dan peti sejuk disambungkan untuk mencadangkan suhu bahan yang berbeza.

HarmonyOS 2 juga menyediakan beberapa fungsi yang mudah, seperti pusat kawalan terpadu, yang dapat memutar muzik dari aplikasi yang berlainan melalui kad muzik, dan juga dapat mengirimkan musik ke perangkat yang berbeda; di pintu masuk HyperTerminal, banyak peranti dapat dihubungkan dengan mudah.


Xiaomi Memperkenalkan Kamera Lasak 4K Terbaru

Xiaomi telah melancarkan model terbaru YI Action Camera yang dikenali sebagai YI 4K Action Camera. Seperti yang tertera pada namanya, model terbaru dari Xiaomi ini boleh merekod dalam resolusi 4K.

YI 4K Action Camera dilengkapi dengan sensor 12 megapiksel Sony IMX377 dan berkebolehan menangkap gambar pegun dalam resolusi asal. Selain itu Xiaomi juga melengkapkan model ini dengan skrin sentuh 2.19 inci bagi memudahkan pengguna menavigasi media di dalam kamera.

Bagi mereka yang berminat dengan kamera ini, terdapat tiga pilihan warna disediakan iaitu hitam, putih dan rose gold, ianya dijual pada harga RMB 1199 (kira-kira RM 740).


Huawei Mate 10 Pro Edisi Terhad Pink Gold Mula Dijual 8 Februari

Huawei Mate 10 Pro sebuah telefon pintar yang sarat dengan ciri-ciri terkini. Sejak ia dilancarkan di pasaran Malaysia, telefon ini mendapat sambutan yang baik dari kalangan peminat Huawei sendiri dan pada masa itu ia hanya ditawarkan dengan dua pilihan warna iaitu Mocha Brown dan Midnight Blue.

Terbaru, Huawei Malaysia mengumumkan Huawei Mate 10 Pro akan ditawarkan dengan pilihan warna baharu iaitu Pink Gold. Warna istimewa ini dipasarkan dengan kuantiti yang terhad bersempena Hari Kekasih yang jatuh pada minggu hadapan.

Huawei Mate 10 Pro dilengkapi cip berkuasa Kirin 970 bersama RAM 6GB dan storan 128GB. Ia dipadankan dengan skrin 6-inci HD penuh+ dan bateri sebesar 4,000mAh. Hadir bersama gabungan kamera Leica berteknologi tinggi serta sokongan kalis air.

Bagi anda yang berminat, Huawei Mate 10 Pro Pink Gold boleh didapati di stor sah Huawei bermula 8 Februari ini pada harga RM3,099 seunit.

Reviu Eksklusif: Huawei Mate 10 / Mate 10 Pro – Sebuah Peranti Premium Yang Perlu Anda Pertimbangkan


[Ura-Ura] : Spesifikasi Mi 10 & Mi 10 Pro Kini Bocor? Jadi Bahan Bualan Ramai?

Mi 10 dan Mi 10 Pro adalah pewaris baru Xiaomi untuk segment peranti mercu keluaran mereka. Kedua – dua peranti ini bakal dikuasakan oleh pemproses Snapdragon 865 bersama-sama dengan sokongan modem 5G. Meskipun masih berteka – teki mengenai pelancarannya, namun butiran mengenai kedua – duanya kini didakwa telah bocor dan menjadi bualan warganet.

Memetik kebocoran, kedua – dua model ini bakal didatangkan dengan sejumlah spesifikasi yang berbeza termasuk dari segi skrin (saiz/resolusi/reka bentuk), lensa kamera, teknologi pengecasan pantas, kapasiti bateri dan memori. Mari kita lihat satu per satu dan mesra diingatkan, maklumat tertiris masih lagi rumors dan belum diketahui kesahihannya.

Mi 10 dijangka membawakan skrin berukuran 6.5″ OLED dengan kadar penyegaran 90Hz tetapi sumber tidak pula menyatakan mengenai reka bentuk paparan. Mi 10 bakal membawakan persediaan empat kamera belakang dengan lensa utama Sony IMX686 yang dipadukan dengan 20MP (Ultrawide) + 12MP (telefoto) + 5MP (depth/macro). Menariknya lagi, ia dikatakan mempunyai sokongan 30x zoom digital.

Untuk bateri, ia dijangka dibekalkan dengan bateri melebihi 4,500mAh dengan sokongan pengecasan pantas 40W dan pengecasan tanpa wayar 30W. Ciri – ciri lain termasuk dual-mode 5G, NFC, dan motor linear.

Kebocoran spesifikasi untuk Mi 10 Pro agak sedikit – di mana tidak mendedahkan mengenai saiz, jenis dan resolusi skrin. Untuk kamera, ia dijangka hadir dengan persediaan empat kamera utama – kamera utama adalah sensor 108MP dan ia dipadukan lagi dengan lensa 48MP + 12MP + 8MP. Kapasiti bateri dikatakn melebihi 4,500mAh dan ia mempunyai sokongan pengecasan pantas 66W serta pengisian tanpa wayar 44W.

Pun begitu, sekali lagi diingatkan bahawa maklumat tertiris ini masih lagi rumors dan belum diketahui mengenai kesahihannya. Korang rasa okay ke? Kongsikan dengan kami! Kekal bersama eRing untuk lebih info terkini.

[ S U M B E R ]


Gambar Pertama Yang Diambil Menggunakan Kamera Moto G4 Dan Moto G4 Plus Didedahkan

Sempena dengan majlis pelancaran dua model terbaru Moto G4 dan juga Moto G4 Plus di New Delhi, India, koleksi gambar awal yang diambil menggunakan kamera dua model tersebut telah didedahkan kepada umum.

Lebih menariknya, koleksi gambar itu telah diperolehi melalui tweet yang dikongsikan oleh akaun Twitter @FoodTalkIndia dan telah disahkan diambil menggunakan Moto G4 dan Moto G4 Plus. Mungkin terlalu awal untuk membuat kesimpulan berhubung keupayaan penggambaran kedua-dua model tersebut. Namun bagi sebuah peranti yang dikategorikan dalam kelas pertengahan, kualiti penggambaran indoor boleh dianggap baik.

Sebagai rujukan, Motorola Moto G4 Plus hadir dengan kamera beresolusi 16 Megapiksel yang menggunakan sensor daripada OmniVision sebesar 1.3 mikron dan Aperture f/2.0. Malah ia juga telah dilengkapi dengan teknologi Deep Trench Isolation yang berupaya mengurangkan noise digital dan crosstalk. Moto G4 pula menampilkan kamera beresolusi 13 Megapiksel dengan Aperture f/2.2.

Hasil Gambar:


Huawei Mahu Anda Sebagai Beta Tester

Perhatian kepada semua pemilik Huawei P9! Kalau korang nak akses pantas kepada antaramuka terbaru EMUI 5.0 sebelum ia dilancarkan secara rasmi, korang bolehlah mendaftar untuk menjadi beta tester dengan Huawei.

Sekarang ini Huawei telah membuka peluang pendaftaran beta tester dan pengguna yang berjaya menyertai program ini akan mendapat akses awal kepada kemas kini EMUI 5.0 versi beta. Tunggu apa lagi, daftar sekarang!


Bank Islam Perkenal Aplikasi SnapNPay, Permudah Saluran Sumbangan Ke Sadaqa House

Bank Islam Malaysia Bhd kini telah memperkenalkan aplikasi SnapNPay, yang mana memudahkan pengguna untuk memberi sumbangan kepada Sadaqa House.

Sadaqa House merupakan kewangan sosial yang ditubuhkan oleh bank berkenaan yang telah dilancarkan tahun lalu.

Menurut laporan daripada Bernama, aplikasi SnapNPay ini membenarkan pengguna untuk membayar menerusi enjin FPX dengan menggunakan maklumat dan data yang diberikan oleh pelanggan dalam bentuk kod QR atau Kod Bar.

Cara untuk memuat turun aplikasi ini amat mudah, anda boleh memuat turun aplikasi ini secara percuma dan tanpa pendaftaran di Playstore Appsstore (Tersedia pada bulan ini).

Baca juga:


Jom Menangi Hadiah Yang Menarik Menerusi Boost Up Pick & Win!!!

Boost ingin memberi pengguna pengalaman hebat menerima ganjaran apabila kerap menggunakan Boost dalam menuju gaya hidup tanpa tunai dan tanpa kontak. Sebagai penghargaan buat pengguna, e-dompet buatan tempatan ini memperkenalkan BoostUP Pick & Win di mana pengguna boleh menebus ‘Boost Coins’ untuk peluang memenangi hadiah yang menarik.

BoostUP Pick & Win membolehkan pengguna menukar ‘Boost Coins’ untuk peluang memenangi hadiah eksklusif seperti Samsung S20 Ultra, Bose Soundlink Revolve Bluetooth Speaker, mesin kopi Dolce Gusto Krups, pengering rambut dan pembersih vakum Dyson, baucar bernilai tinggi daripada Enrich Miles, Shopee serta Shell.Untuk peluang memenangi hadiah luarbiasa ini, pengguna hanya perlu melancarkan app Boost dan:1. Klik ‘My Rewards’, kemudian klik ‘Pick & Win’2. Pilih hadiah yang diingini dan hantar satu atau lebih penyertaan berdasarkan ‘Boost Coins’ yang diperlukan.

Pengguna boleh menghantar seberapa banyak penyertaan tanpa had untuk hadiah yang sama bagi meningkatkan peluang untuk menang atau memilih untuk menghantar penyertaan untuk semua hadiah yang ditawarkan. Senarai hadiah BoostUP Pick & Win diperbaharui setiap dua minggu. Tarikh tamat penyertaan bagi tempoh dua minggu terkini adalah 30 Jun.

Sesudah tempoh dua minggu berakhir, pemenang setiap hadiah akan dipilih secara rawak dan dimaklumkan melalui notifikasi dalam app. Selain itu, pengguna juga boleh mendapat tahu sama ada mereka menang dengan menyemak tab ‘History’ di laman ‘Pick & Win’ di dalam aplikasi Boost.

Pusingan pertama BoostUP Pick & Win menyaksikan lebih daripada 100 pemenang berjaya membawa pulang Smart LED TV, Samsung S20 Ultra, Samsung Galaxy Note 10+, Headphone Digital Wireless Pembatal Bunyi Sony WF-1000XM3, Speaker Kalis Air Bluetooth Mudah Alih JBL Flip 4, Senheiser HD2.30g Headset Di Telinga Stylish Mudah Alih dan Google Home.


CTOS

Ramai di kalangan kita yang telah disenarai hitam oleh bank negara tanpa sedar kan? Apabila ingin ke luar negara baru lah mengetahui nama sudah disenarai hitam oleh CTOS. Ini sekali gus menyukarkan kita untuk ke luar negara. Ingin mengetahui sama ada anda disenarai hitam oleh bank ataupun tidak, apa kata muat turun sahaja aplikasi ini untuk pengguna Android dan juga iOS. CTOS merupakan agensi pelaporan kredit terkemuka di Malaysia, di mana pelanggannya termasuk bank-bank terkemuka di Malaysia.

Anda boleh mendapatkan laporan mengenai CTOS sama ada menggunakan smartphone mahupun komputer. Peranti ini akan sentiasa mengemas kini laporan CTOS supaya ianya tepat dan up to date. Selain itu, dengan mendaftar menggunakan ID pengguna, anda akan diberitahu sekiranya berlaku penipuan menggunakan identiti anda.

Muat Turun


Mobileum Inc. Mengambil Alih Developing Solutions

Pengambilalihan Memperluas Kepimpinan Pasaran Mobileum dalam Ujian 5G

CUPERTINO, California, 23 Jun 2021 /PRNewswire/ — Mobileum Inc. (“Mobileum”), penyedia penyelesaian analitik global yang terkemuka bagi perkhidmatan perayauan dan rangkaian, keselamatan, pengurusan risiko, ujian dan pemantauan, dengan sukacitanya mengumumkan bahawa ia telah mengambil alih Developing Solutions, penyedia perisian ujian rangkaian yang fokus terhadap ujian rangkaian teras bagi model penggunaan muatan dan makmal yang merangkumi 3G, 4G, 5G dan Subsistem Multimedia IP (“IMS”).

Pengambilalihan Developing Solutions ini meneruskan strategi pertumbuhan Mobileum iaitu pembinaan platform analitik berfokuskan telekomunikasi menggunakan infrastruktur ujian yang kukuh dan satu set antara muka rangkaian yang tersebar luas yang membolehkan pengendali mengoptimumkan kecekapan operasi dan meningkatkan pengalaman pelanggan ketika mereka beralih kepada rangkaian 5G dan rangkaian generasi seterusnya.

“Pengambilalihan Developing Solutions merupakan langkah yang betul dalam evolusi Mobileum ketika kami terus menyatukan pasaran dan membangunkan platform analitik yang boleh diguna pakai berserta infrastruktur ujian serba lengkap untuk menyokong pengendali telekomunikasi di sepanjang perjalanan transformasi mereka. Dengan kemunculan 5G, pengendali harus cepat menyesuaikan diri dengan perubahan pasaran, sambil mengekalkan standard tertinggi dalam prestasi perkhidmatan. Oleh sebab itu, semakin penting bagi syarikat pengangkut untuk memiliki kemampuan ujian teras bersepadu mengatasi ekosistem 5G dan kuasa untuk memantau prestasi data ketumpatan tinggi dalam latar belakang rangkaian yang semakin kompleks, automatik dan dinamik,” ulas Bobby Srinivasan, Ketua Pegawai Eksekutif Mobileum.

“Apabila rangkaian 5G kendiri dilancarkan, model penggunaan IoT baharu dan penghirisan rangkaian terus dipercepat, keupayaan pengendali telekomunikasi untuk mengautomasikan sepenuhnya ujian perkhidmatan dan aplikasi baharu sangat penting untuk meningkatkan ketangkasan perniagaan mereka dan menyokong aliran hasil baharu. Dengan menyertai Mobileum, kami akan dapat menawarkan penyelesaian bersepadu kepada pelanggan kami yang merangkumi semua keperluan ujian mereka – daripada makmal hingga kepada rangkaian langsung,” ulas John Minnis, Ketua Pegawai Eksekutif merangkap Pengasas Developing Solutions.

Mobileum telah memperluas rangkaian tawaran analitiknya secara konsisten selepas diambil alih oleh Audax Private Equity pada tahun 2016. Dengan pengalaman kepemimpinan dalam perayauan selama 19 tahun, Mobileum bergantung kepada pengetahuan telekomunikasi mudah alihnya untuk membangunkan platform ‘Active Intelligence’ (Kecerdasan Aktif) dengan mendayakan pemahaman masa nyata yang boleh diguna pakai di seluruh domain perayauan, ujian, pemalsuan dan keselamatan.

Developing Solutions telah sekian lama menjadi rakan kongsi Mobileum dalam domain ujian. Pengambilalihan ini akan membolehkan kedua-dua syarikat membangunkan kerjasama mereka dan menyepadukan produk dsTest Developing Solutions dengan penyelesaian Active Testing Mobileum, SITE. Penyelesaian yang digabungkan ini akan menyediakan pengendali telekomunikasi dengan penyelesaian ujian dan pengesahan yang serba lengkap untuk keseluruhan kitaran hayat rangkaian dan perkhidmatan, daripada makmal hingga kepada pengeluaran. Tawaran Mobileum yang diperluas akan menyediakan pengangkut dengan platform ujian aplikasi yang lengkap dan boleh disesuaikan yang mudah bersepadu dengan alat automasi lain serta mengurangkan kos operasi dengan membolehkan penyepaduan moden dan berterusan serta penghantaran menggunakan pendekatan DevOps.

Penyepaduan ini akan membolehkan ujian automatik dalam persekitaran Integrasi Berterusan dan Penggunaan Berterusan (“Continous Integration, CI/ Continous Deployment, CD”) yang memberikan keupayaan emulasi teras 5G, ujian API serta keupayaan automasi ujian 5G secara meluas. Gabungan kedua-dua buah syarikat ini akan memudahkan pembangunan dan penggunaan ujian baharu, meningkatkan fleksibiliti dan membolehkan pengguna menangani sebarang senario ujian 5G sekali gus mendorong pelancaran perkhidmatan yang lebih pantas dan mengurangkan kos operasi.

Pengambilalihan ini juga akan memperkukuh pasukan kejuruteraan Mobileum dan meningkatkan kemahiran serta kepakaran Rangkaian Teras 5G-nya dengan keupayaan yang dipertingkatkan untuk membantu menyelesaikan beberapa cabaran paling kompleks yang muncul di tengah-tengah rangkaian dan untuk memberikan perkhidmatan kepada lebih 900 pelanggan syarikat ini di seluruh dunia.

Tentang Audax Private Equity

Audax Group ialah pengurus pelaburan alternatif terkemuka yang mempunyai pejabat di Boston, New York dan San Francisco. Sejak penubuhannya pada tahun 1999, firma ini telah memperoleh modal bernilai lebih $27 bilion di seluruh perniagaannya yang merangkumi Ekuiti Swasta dan Hutang Swasta. Audax Private Equity telah melaburkan lebih $6 bilion dalam lebih 135 platform dan di lebih 950 buah syarikat tambahan dan kini melaburkan dana ekuiti swastanya yang keenam bernilai $3.5 bilion. Melalui pendekatan berdisiplin Beli & Binanya, Audax berusaha membantu syarikat platform melaksanakan pengambilalihan tambahan yang mendorong pertumbuhan hasil, mengoptimumkan operasi dan meningkatkan nilai ekuiti dengan ketara. Dengan lebih 250 orang pekerja dan lebih 100 orang profesional pelaburan, firma ini merupakan rakan kongsi modal terkemuka bagi syarikat pasaran pertengahan Amerika Utara. Untuk maklumat lanjut, sila layari laman web Audax Private Equity: www.audaxprivateequity.com atau ikuti kami di LinkedIn.

Tentang Developing Solutions

Developing Solutions yang ditubuhkan pada tahun 2002, merupakan sebuah firma peralatan ujian dengan pengalaman yang luas dalam industri Telekomunikasi dan Datakom. Syarikat ini terletak di DFW Metroplex. Untuk maklumat lanjut, sila layari https://www.developingsolutions.com/

Tentang Mobileum Inc.

Mobileum ialah penyedia analitik Telekomunikasi yang terkemuka untuk perayauan, perkhidmatan rangkaian, keselamatan, pengurusan risiko dan ujian kesalinghubungan domestik dan antarabangsa. Lebih 900 pengendali bergantung pada platform Active Intelligence yang menyediakan penyelesaian berasaskan analitik canggih, membolehkan pelanggan menghubungkan kecerdasan operasi dengan tindakan masa nyata sekali gus meningkatkan hasil, pengalaman pelanggan dan mengurangkan kos.  Mobileum beribu pejabat di Silicon Valley dan mempunyai pejabat global di Dubai, Jerman, India, Portugal, Singapura dan UK.

Ketahui lebih lanjut di www.mobileum.com dan ikuti @MobileumInc di Twitter

Logo – https://ering.com.my/wp-content/uploads/2021/06/mobileum-inc-mengambil-alih-developing-solutions.jpg

Keywords:  Computer Networks Computer Software Computer/Electronics Internet Technology Telecommunications Acquisitions, mergers, takeovers

Source: PRNEWSWIRE


OPPO Reno5 F Kini Tersedia Di Beberapa Telco!!! – Miliki Pada Harga Yg Sangat Murah & Hadiah Istimewa!!!

OPPO Malaysia telah mengumumkan ketersediaan OPPO Reno5 F di lebih banyak telekomunikasi tempatan – Celcom, Digi dan U-Mobile – sebagai tambahan kepada Maxis yang diumumkan sebelumnya. OPPO Reno5 F adalah lambang keseronokan dengan fotografi telefon pintar sambil menampilkan reka bentuk ergonomik yang ramping dan ultra ramping. Sekarang bekerjasama dengan lebih banyak syarikat telekomunikasi tempatan, OPPO kini menawarkan tawaran dan kumpulan yang menarik dan berpatutan untuk memudahkan pengguna membawa pulang peranti ini.

BAgi mendapatkan maklumat lanjut, layari laman sesawang ini:


Google News Tampil Dengan Ruangan Khas Mengenai Covid 19!!! Lebih Mudah & Pantas!

Bagi anda suka membaca berita, Google News mungkin adalah aplikasi yang sesuai buat anda yang sentiasa memaparkan berita terkini dengan pantas. Terbaharu, anda kini boleh mengetahui tentang berita mengenai Covid 19 apabila ia telah diwujudkan bahagian khas mengani isu ini.

Anda boleh lihat isu ini di ruangan kategori Latest yang mana terdapat ruangan khas mengenai Covid 19 yang memaparkan berita tempatan dan dunia.

Anda boleh menggunakan Google Assistant dengan memberi arahan “what’s the latest news on coronavirus” dan ia akan secara terus memamparkan semua informasi mengenari berita berkenaan virus tersebut.

Jadi lebih mudah untuk mengetahui berita terkini tanpa perlu menunggu!!


OPPO Malaysia Memulakan “Jualan Penuh Kegembiraan” Besar-besaran Dengan Ganjaran Bernilai Lebih RM8 Juta untuk Direbut!

Oh ya!!! Bagi kebanyakan daripada kita, ini adalah masa terbaik untuk merawat diri sendiri dan menghargai orang yang kita sayangi melalui kegembiraan pemberian hadiah. Selaras dengan ini, OPPO Malaysia memulakan Jualan Penuh Kegembiraan dari sekarang hingga 14 Januari 2022, meliputi pelbagai tawaran hebat dan eksklusif bernilai sehingga RM 8 juta!

Bukankah kita semua ingin menyambut tahun baharu dengan telefon pintar serba baharu, atau cara untuk melengkapkan gaya hidup dan ganjaran hebat yang lain? OPPO Malaysia kini memberi anda peluang untuk merealisasikan hasrat anda pada musim perayaan ini! Dalam tempoh promosi, pelanggan berhak menerima ganjaran apabila membeli mana-mana telefon pintar OPPO terpilih. Mari lihat butiran lanjut di bawah:

Bagi memastikan pengguna mendapat keseronokan sepenuhnya, mereka yang membeli mana-mana peranti telefon pintar OPPO juga berpeluang membawa pulang hadiah hebat melalui Festive Miracle Giveaway seperti penginapan percuma di Resorts World Genting dengan tiket Genting SkyWorlds Theme Park, OPPO A95 dan lagi!

Ganjaran Istimewa Eksklusif untuk Ahli OPPO SayaKejutan tidak berhenti di sini! Eksklusif untuk Ahli OPPO Saya, mereka akan diberi ganjaran dengan baucar tiket Genting SkyWorlds Theme Park dan baucar minuman bersaiz Grande buatan tangan Starbucks percuma beli 1 percuma 1 daripada My OPPO App apabila mereka membeli telefon pintar OPPO terpilih.

Lawati OPPO | Gerai Genting untuk Membawa Pulang Hadiah PercumaUntuk menambah keseronokan Jualan Penuh Kegembiraan, pengguna yang melawat OPPO | Gerai Genting yang terletak berhampiran pintu masuk Taman Tema Tertutup Skytropolis Genting Highlands akan layak untuk menyertai aktiviti Putar dan Menang dan memenangi hadiah istimewa termasuk bank kuasa. Lebih-lebih lagi, sertai persembahan Krismas kami yang meriah setiap hari Jumaat, Sabtu dan Ahad dari 17 Disember hingga 14 Januari 2022! Selain itu, pengguna juga akan memenangi kad foto perayaan OPPO yang diperibadikan dengan hanya mengambil gambar dan memuat naiknya di Facebook atau Instagram. Dan bukan itu sahaja, pengguna juga boleh menyertai permainan Beat2Win dan berpeluang memenangi OPPO Enco Air bernilai RM299.

Jualan OPPO Penuh Kegembiraan boleh didapati di mana-mana My OPPO Space, Kedai Jenama OPPO, Kedai Dalam Talian Rasmi OPPO, Shopee, Lazada dan Astro Go Shop. Jangan biarkan peluang ini terlepas daripada genggaman anda dan jadilah sebahagian daripada keluarga OPPO!


Instagram Akhirnya Mengaplikasikan Sistem Keselamatan Dwi Faktor

Instagram merupakan salah satu aplikasi yang kerap kali diserang penggodam, ini kerana platform tersebut adalah antara yang paling kerap digunakan dengan jumlah pengguna lebih dari 400 juta. Kerap kali akaun pengguna dipecah masuk dan gambar dicuri, dipadam dan ada kejadian di mana penggodam memanipulasi akaun pengguna.

Untuk menghentikan ancaman tersebut, Instagram telah melancarkan sistem sekuriti dwi faktor yang memerlukan pengguna melakukan verifikasi identiti melalui kod yang diterima melalui sistem pesanan ringkas. Selain itu Instgram juga akan menghantar kod kedua sekiranya telefon atau nombor yang anda daftarkan hilang. Langkah itu dialu-alukan pengguna kerana sepatutnya Instagram melakukan sedemikian sejak dari dulu lagi. 4 tahun yang lalu, pemilik platform Instagram, iaitu Facebook telah menggunakan sistem dwi faktor sebagai pintu keselamatan pada platform mereka.


Mobile Suit Gundam Extreme VS. Maxi Boost On Bakal Tiba Di PlayStation 4 – Tarikh Pelancaran Dikemas Kini Kemudian

Kepada peminat Gundam, Bandai Namco hari ini membawakan berita gembira apabila memaklumkan bahawa permainan Mobile Suit Gundam Extreme VS. Maxiboost On bakal tiba di PlayStation 4 pada tahun ini. Bagaimanapun, mereka masih berteka – teki mengenai tarikh pelancaran rasminya dan bakal dikemas kini kemudian. Adakah kalian berasa teruja?!

Mobile Suit Gundam Extreme VS. Maxiboost On merupakan permainan pertempuran siri Gundam – lebih berfokuskan kepada pertempuran dua lawan dua. Difahamkan, permainan kali ini menyertakan sebanyak 183 jenis Mobile Suits. Untuk bahasa, ia menawarkan suara latar berbahasa Jepun dan English pula untuk versi global.


Reviu Eksklusif :  6 Fakta Awesome Mengenai Redmi Note 7 Pasti Buat Korang Kagum – Confirm Berbaloi!

Kemunculan Redmi Note 7 nampaknya mendapat sambutan yang amat baik daripada orang ramai. Penawaran menarik bersama nilai belian yang mampu milik menjadikan Redmi Note 7 merupakan sebuah peranti yang berbaloi untuk dimiliki. Kenapa? Berikut kami senaraikan 6 fakta mengenai Redmi Note 7 yang pastinya buat korang kagum :

Soal reka bentuk, Redmi Note 7 membawakan perubahan yang ketara berbanding generasi terdahulu. Peranti ini hadir dengan rekaan berasaskan kaca berkilau pada panel belakang bersama sisi lengkung – selamat tinggal kepada rekaan aluminium! Bahagian belakang peranti turut disertakan dengan ketersediaan pengimbas cap jari berbentuk bulat.

Secara peribadi, rekaan kaca ini sememangnya membuatkan rupa paras peranti kelihatan menawan. Disamping itu, rekaan juga ergonomik daripada setiap sudut sekaligus terasa sangat padu ketika dipegang. Binaan sisi juga direka daripada bahan berkualiti tinggi yang jauh lebih baik berbanding peranti lain dalam segmen harga yang sama. Ia turut menyertakan sejumlah ciri lain termasuk Wi-Fi 802.11 a/b/g/n/ac, Bluetooth 5.0, sokongan IR blaster dan audio jack 3.5mm.

Redmi Note 7 membawakan paparan skrin penuh dengan takuk kecil sebesar titisan air. Saiz paparan adalah sebesar 6.3 inci bersama resolusi FHD+ (2340×1080). Kepadatan piksel adalah sebanyak 409ppi. Panel yang digunakan adalah berasaskan IPS LCD. Paparan Redmi Note 7 dilapisi kaca Corning Gorilla Glass 5 sebagai pelindung utama.

Secara peribadi, paparan ini dilihat menawarkan sudut pandangan luas di samping kecerahan serta warna terbaik – tidak kira daripada sudut mana sekalipun. Selain itu, imej yang dipaparkan juga kelihatan solid. Untuk sistem operasi, Redmi Note 7 berfungsi menggunakan MIUI 10 berasaskan Android 9.0 Pie.

Selain rekaan menawan, spesifikasinya juga hebat. Redmi Note 7 menggunakan cip pemproses Snapdragon 660 AIE (14nm) dengan padanan GPU Adreno 512 sebagai tunjang utama. Peranti ini didatangkan dengan tiga varian berbeza iaitu 3GB + 32GB, 4GB + 64GB dan 4GB + 128GB. Memori dalaman boleh dikembangkan sehingga 256GB dengan kad microSD.

Kami mendapati cip pemproses ini dilihat memberikan prestasi harian yang tiada tandingan dalam kelasnya di samping pengalaman gaming pada tahap terbaik. Selain itu, proses membuka banyak aplikasi juga terasa lancar. Kami sempat menjalankan beberapa ujian penanda aras ke atas peranti  menerusi aplikasi AnTuTu Benchmark dan GeekBench 4 sebagai rujukan. Hasil ujian adalah seperti di bawah :

Redmi Note 7 dibina dengan bateri berkapasiti terbaik iaitu 4,000 mAh melalui sambungan USB Type-C. Sambungan ini juga boleh digunakan untuk memindahkan fail ke komputer. Prestasi bateri peranti ini mengagumkan dan sesuai untuk penggunaan dalam jangka masa panjang. Ia dilihat tidak mempunyai masalah untuk penggunaan sepanjang hari tanpa perlu dicas. Redmi Note 7 turut menyertakan teknologi pengecasan pantas Quick Charge 4.0 – namun ia dijual secara berasingan.

Kekuatan Redmi Note 7 terletak pada kamera – sensor tinggi bersama teknologi AI (boleh mengesan 33 kategori). Peranti ini didatangkan dua kamera belakang dengan gabungan 48MP (f/1.8) + 5MP (f/2.2). Kamera utama peranti ini  menggunakan sensor Samsung ISOCELL GM1. Perisian kamera dihiasi sejumlah ciri menarik seperti night mode, short video, panorama, AI Beauty dan sebagainya. Penggambaran 48MP boleh diakses menerusi Pro Mode.

Secara peribadi, Redmi Note 7 mampu menghasilkan gambar yang baik dengan kekemasan berkualiti tinggi. Warna terhasil juga seimbang – tidak keterlaluan. Kami juga telah menguji sendiri keupayaannya dan hasil dapatan gambar yang diambil mengagumkan dengan butiran imej terperinci.

Untuk kamera swafoto, Redmi Note 7 dibekalkan dengan lensa 13MP yang menyokong teknologi AI. Melaluinya, pengguna boleh mengambil gambar selfie dengan hasil yang baik. Di samping itu, kamera hadapan diperhebatkan lagi dengan fungsi efek bokeh. (Klik gambar untuk hasil sebenar).

Okay, part ni paling best. Siapa yang tidak suka barang murah kan? Lagi-lagi bab peranti pintar dengan keunggulan luar biasa pada harga mampu-milik! Ya! Redmi Note 7 dijual harga kasih sayang seperti berikut :

Bagi yang berminat, korang boleh memilikinya menerusi beberapa saluran berbeza termasuk Lazada, Shopee dan Mi stores. Lebih menarik, Redmi turut menawarkan jaminan selama 18 bulan bagi setiap peranti Redmi Note 7. Tunggu apa lagi? Dapatkan satu!


honor Buka Stor Di Lazada – Beri Diskaun Semua Telefon

Honor merupakan sebuah syarikat yang menawarkan telefon pintar kepada pengguna secara atas talian kerana ia jarang dijual di kedai-kedai fizikal. Bagi melebarkan sayap perniagaan pintu-ke-pintu terutamanya di Malaysia, honor hari ini mengumumkan kerjasama dengan platfom e-dagang terbesar Malaysia, Lazada.

Bersempena dengan pembukaan rasmi stor honor di Lazada pada 2 April 2018, peminat yang ingin mendapatkan peranti honor boleh menikmati diskaun sehingga menarik. Peranti honor yang ditawarkan juga antara yang laris di pasaran adalah:

Berdasarkan jadual di atas, nampaknya diskaun pada honor 8 Pro diberikan sehingga RM500, sekaligus harga peranti menjadi serendah RM1,499 sahaja. Untuk peranti lain kebanyakan menerima diskaun RM200, dan untuk peranti terbaru honor 9 Lite, pelanggan akan menerima fon kepala Bluetooth.

Pembaca yang berminat untuk mendapatkan peranti honor pada harga terbaik ini, boleh layari stor rasmi honor di Lazada bermula 2 April 2018.


MediaTek Helio P90 Bakal Diperkenal Tidak Lama Lagi,  Janjikan Sesuatu Yang “Luar Biasa”

Sebelum ini kecoh apabila terdapat desas-desus mengatakan bahawa MediaTek dilaporkan bersedia untuk membawakan ‘pewaris’ baharu iaitu MediaTek Helio P80.

Bagaimanapun, MediaTek masih tidak mengeluarkan sebarang kenyataan berhubung hal tersebut. Sebaliknya, muncul dengan kejutan baru dengan mengesahkan bahawa mereka bakal memperkenalkan cipset berkuasa baru mereka dikenali sebagai MediaTek Helio P90.

Perkara itu dikongsi oleh MediaTek sendiri menerusi laman Twitter hari ini dan dilihat Helio P90 menjanjikan sesuatu yang luar biasa untuk semua berdasarkan tagline pada gambar disertakan.

Coming Soon! The MediaTek Helio P90. Powerful. Efficient. Groundbreaking AI. #MediaTekHelioP90 #thischipchangeseverything pic.twitter.com/HiALFuRWHZ

— MediaTek (@MediaTek) November 29, 2018

Pun begitu, MediaTek masih belum memaklumkan mengenai tarikh pelancaran rasmi cipset tersebut. Jadi, sama-sama kita tunggu!~

[SUMBER]

_____________________________________________________________

Artikel berkaitan:


Cambridge Quantum melantik Profesor Stephen Clark sebagai Ketua Kecerdasan Buatan

CAMBRIDGE, England, 12 April 2021 /PRNewswire/ — Cambridge Quantum Computing (CQC) berbesar hati mengumumkan pelantikan Prof. Stephen Clark sebagai Ketua Kecerdasan Buatan. Prof. Clark menyertai CQC daripada DeepMind dengan peranannya sebagai Saintis Kanan Penyelidikan dan mengetuai pasukan yang sedang mengusahakan pembelajaran bahasa dalam persekitaran maya. Beliau juga memegang jawatan sebagai Profesor Kehormat di Queen Mary University of London.

Sebelum DeepMind, Prof. Clark menghabiskan masa selama 10 tahun sebagai kakitangan akademik di Jabatan Sains Komputer dan Teknologi, University of Cambridge dan berperanan sebagai Pembaca dalam Pemprosesan Bahasa Semula Jadi. Sebelum itu, Prof. Clark merupakan kakitangan akademik Jabatan Komputer Sains, Oxford University dan Felo Keble College, Oxford. Beliau memegang ijazah Ph.D. dalam Sains Komputer dan Kecerdasan Buatan dari University of Sussex serta Sarjana Muda Falsafah dari University of Cambridge (Kolej Gonville dan Caius).

Ilyas Khan, Ketua Pegawai Eksekutif CQC berkata, “Saya amat teruja untuk mengalu-alukan penyertaan Prof. Clark ke Cambridge Quantum sebagai kakitangan kanan pasukan saintifik kami yang menakjubkan. Steve ialah saintis bertaraf dunia yang mempunyai kedudukan paling tinggi dan saya teruja dengan perspektif dan kepemimpinan yang beliau bawakan ketika proses pembangunan kami yang sangat penting ini. Sebagai Ketua Kecerdasan Buatan, Steve akan memajukan misi kami untuk memanfaatkan sepenuhnya perkakasan pengkomputeran kuantum di peringkat awal pembangunannya ketika kami mencipta aplikasi yang akan mempengaruhi kemanusiaan sejagat apabila komputer kuantum ditingkatkan dan menghampiri fasa toleransi kesalahan.”

Prof. Clark berkata, “Saya gembira dapat menyertai Cambridge Quantum, sebuah syarikat pengkomputeran kuantum canggih yang terkemuka di dunia. Saya amat berbesar hati dapat merealisasikan kerjasama yang sekian lama dijalin dengan Prof. Bob Coecke yang kini merupakan Ketua Saintis di Cambridge Quantum dan teruja untuk meneroka potensi komputer kuantum dalam AI secara umum bersama-sama pasukan saintifik syarikat yang mengagumkan ini. Saya juga sangat teruja kerana berpeluang untuk terus mempercepat program penyelidikan dalam pemprosesan bahasa yang bermula sejak 15 tahun yang lalu apabila saya membentangkannya di OASIS (Oxford Advanced Seminar on Informatic Structures), menetapkan penyelesaian representasi teragih dalam bahasa yang kelihatan amat bersesuaian dengan penyelesaian berdasarkan pengiraan kuantum.”

Kertas pembentangan terbaru Prof. Clark

Senarai lengkap penerbitan boleh didapati di sini:

Kertas pembentangan terbaru Prof. Clark yang terkini

Tentang Cambridge Quantum Computing

Ditubuhkan pada tahun 2014 dan disokong oleh beberapa syarikat pengkomputeran kuantum terkemuka di dunia, CQC merupakan peneraju global dalam perisian kuantum dan algoritma kuantum yang membolehkan pelanggan mendapatkan sebanyak-banyak manfaat daripada perkakasan pengkomputeran kuantum yang sedang berkembang pesat. CQC mempunyai pejabat di UK, AS dan Jepun. Untuk maklumat lanjut, sila lawati CQC di http://www.cambridgequantum.com dan pada LinkedIn. Akses ke modul Python tket pada GitHub.

Keywords: Computer Networks Computer Software Computer/Electronics Telecommunications Personnel announcements

Source: PRNEWSWIRE


Miliki Peranti vivo Y20 Menerusi Digi Berharga Serenda RM199!!!

Peranti vivo Y20 telah pun dirasmikan di kedai Digi di seluruh negara. Peranti ini pastinya mengagumkan khususnya dari aspek kapasiti baterinya yang hadir dengan 5000mAh.

Peranti ini turut dihadirkan dengan pemproses yang baik iaitu Snapdragon 460 dan dipadankan dengan 4GB RAM +  64GB ROM. IA turut dihadirkan dengan skrin 6.51″ Halo FullVIew.

Peranti ini dihual pada harga RM499. Namun berita baik buat anda kerana menerusi Digi Postpaid 58, anda boleh melakukan pembayaran minimum RM199.


Jam Tangan Pintar Bergaya HUAWEI Watch GT 2 Kini Harga Bermula RM799

Selain siri HUAWEI Mate 30 dirasmikan, pihak HUAWEI Malaysia turut melancarkan aksesori tambahan dalam pelancaran kali ini. Salah satu adalah jam tangan pintar bergaya – HUAWEI Watch GT 2 yang mana ia dijual pada harga bermula RM799.

Hadir dengan 2 varian iaitu 46mm & 42mm, Watch GT 2 (42mm) datang dengan paparan bersaiz 1.2″ AMOLED manakala Watch GT 2 (46mm) pula dilengkapi paparan 1.39″.

Watch GT2 tampil dengan pemproses Kirin AI Chip, sokongan panggilan Bluetooth membolehkan pengguna membuat panggilan pada jarak sehingga 150m daripada peranti.

Tambahan menarik, jam tangan pintar ini menyokong rintangan air sehingga 50m dan mampu menjejaki kadar jantung pengguna setiap 10 minit tanpa menjejaskan jangka hayat bateri. ciri lain termasuk menyediakan 15 jenis sukan dan 10 training mode, ini memang pilihan terbaik buat kaki sukan.

Watch GT2 ditawarkan pada harga:

Pra-tempahan mulai sekarang di laman rasmi HUAWEI Online Official Store. Bagi versi 42mm pula, sesi pra-tempahan akan bermula November 2019 nanti.

Pelancaran turut dimeriahkan lagi dengan barisan aksesori menarik, antaranya cermin mata pintar HUAWEI x Gentle Monster, FreeBuds serta HUAWEI WiFi dan boleh dibeli mulai November 2019.


Xiaomi Mi Notebook Pro 15 2020 Bakal Dilancarkan Pada 12 Jun Ini!!

Buat peminat jenama Xiaomi apabila merkea telah mengesahkan bahawa mereka akan melancarkan komputer riba Xiaomi Mi Notebook Pro 15 2020 pada 12 Jun.

Dikatakan, ia bakal tampil dengan rekaan aluminium dengan kemasan perincian pada komputer riba tersebut.

Menerusi poster yang terdedah tersebut, ia turut tampil dengan port USB-C di bahagian kanan peranti tersebut.


YOFC Hadir di Pameran Maklumat dan Komunikasi Antarabangsa China 2020

BEIJING, 22 Okt. 2020 /PRNewswire/ — Bersama dengan barisan produk dan penyelesaiannya yang direka untuk memperkasakan pelaksanaan Internet 5G, aplikasi canggih dan cerdas akan datang, Yangtze Optical Fibre dan Cable Joint Stock Limited Company (“YOFC” atau “Syarikat”) (601869.SH, 06869.HK), pembekal gentian optik dan kabel terkemuka global, menghadiri Pameran Maklumat dan Komunikasi Antarabangsa China (Ekspo PT) 2020 yang dianjurkan oleh Kementerian Perindustrian dan Teknologi Maklumat China.

YOFC’s Exhibition Booth at China International Information and Communications Exhibition 2020

Di gerai pameran YOFC, penyelesaian Pemultipleksan Bahagian Ruang (SDM) Syarikat untuk pusat data generasi seterusnya menjadi tumpuan. Penyelesaian tersebut dicipta berdasarkan teknologi gentian berbilang teras baharu, yang sesuai untuk sistem 800Gb dan selanjutnya, menangani keperluan mendesak pusat data untuk kapasiti yang lebih besar, jarak penghantaran yang lebih jauh, sambungan kepadatan tinggi dan penggunaan kuasa yang rendah. Turut berkongsi sorotan adalah inovasi terbaru Syarikat dalam komunikasi dan bahan optik.

Produk dan Penyelesaian Baharu Membantu Membangunkan Infrastruktur Baharu yang Dikuasakan oleh Rangkaian Maklumat Generasi Seterusnya dan 5G

Kepakaran industri YOFC yang mantap dengan penerokaan selama lebih 30 tahun dalam ICT telah membolehkan Syarikat mengeluarkan pelan strategik produk dan penyelesaian yang memperkasakan pembangunan infrastruktur jenis baharu yang didayakan oleh rangkaian maklumat generasi seterusnya. Dengan pelancaran global 5G yang pasti berlaku tidak lama lagi, YOFC memperlihatkan inovasi yang merangkumi lima kategori utama untuk memenuhi keperluan mendesak infrastruktur baharu dalam era 5G, iaitu Produk dan Penyelesaian Siri 5G, Komunikasi Grid Kuasa, Internet Perindustrian, Pusat Data Raya dan Pengangkutan Rel.

Membangunkan ekosistem 5G yang mantap memerlukan modul gentian, kabel dan optik baharu dengan kualiti yang amat baik dan kecekapan tinggi. YOFC telah membangunkan penyelesaian untuk pelbagai aplikasi cerdas yang akan membantu mempercepatkan peralihan kepada 5G dan Internet Segalanya. Sebagai sebahagian daripada barisan produk dan penyelesaian untuk kemudahan 5G, YOFC mempamerkan Penyelesaian Jarak Depan MWDM, Penyelesaian Kabel untuk Rangkaian Pembawa dan Penghantar-Terima Optik untuk 5G.

Bagi rangkaian pengaliran elektrik voltan ultra tinggi (UHV) yang canggih dan kompleks, Untuk menangani cabaran-cabaran ini, YOHC menampilkan produk terkini mereka yang direka untuk sistem tenaga moden yang lebih bersih, lebih selamat dan lebih cekap. Antara penawaran ini, gentian G.654.E menampilkan atenuasi ultra rendah dengan kawasan efektif yang besar,  kabel OPGW dengan jumlah gentian yang tinggi dan sistem pemantauan aising.

Hijau, fleksibel, pantas dan cerdas, ini adalah beberapa ciri utama yang mentakrifkan masa depan pusat data raya. YOFC telah membangunkan penyelesaian pengkabelan bersepadu untuk pusat data yang mempunyai ketumpatan tinggi, prestasi tinggi, kebolehpercayaan dan kebolehskalaan. Produk seperti penghantar-terima optik dan kabinet semua dalam satu yang menggunakan infrastruktur pengkomputeran pinggir bersepadu, mencapai ketersambungan yang lebih efektif dan keselamatan yang boleh dipercayai untuk penghantaran rangkaian dan pemprosesan maklumat bagi pusat data.

Untuk pengangkutan rel, YOFC telah memanfaatkan kelebihannya dalam pembuatan kabel untuk membangunkan pelbagai teknologi bagi transit rel bandar yang mencapai jalur penuh, liputan luas dan atenuasi rendah, termasuk kabel jalur lebar sepaksi bocor mod radiasi 5G, sistem suhu teragih dan sistem pemantauan getaran teragih. Teknologi-teknologi ini memenuhi permintaan sistem rel bandar untuk komunikasi dan menggalakkan penerapan teknologi digital dalam pengangkutan rel bandar.

Penyelesaian Laut dan Kediaman Pintar

YOFC menawarkan pelbagai produk dan penyelesaian untuk pelancongan pintar, komuniti pintar dan pendidikan pintar yang menyediakan pelbagai jenis perkhidmatan pintar, yang memfokus pada rangkaian semua optik F5G dan mentransformasikan “Gentian ke Kediaman (FTTH)” kepada “Gentian ke Semua Tempat” dengan memperluaskan penerapan teknologi optik untuk semua senario perkhidmatan. Di pameran tersebut, YOFC memperlihatkan teknologi utamanya untuk laut dan kediaman.

Semasa teknologi maklumat dan komunikasi (ICT) terus merevolusikan cara hidup orang ramai, YOFC meneruskan komitmennya kepada misi teras untuk mewujudkan pautan pintar bagi mencipta kehidupan yang lebih baik, dan memenuhi keperluan pelanggan global dengan produk diterajui inovasi, berprestasi tinggi dan berkualiti tinggi; bergabung usaha dengan rakan kongsi global untuk membina masa depan yang lebih cerah.

Saham Berkaitan:HongKong: 06869 Shanghai: 601869

Pautan Berkaitan:https://en.yofc.com/

Keywords: Banking/Financial Service Computer/Electronics Internet Technology Telecommunications New products/services Trade show news

Source: PRNEWSWIRE


Dilaporkan Bahawa HONOR X20 Akan Dilancarkan Pada Persidangan Magic 3!

Siri HONOR Magic 3 akan dilancarkan secara global pada 12 Ogos, dan Slogan adalah “BeyondEpic”, yang luar biasa. Dari sudut pandang pemanasan rasmi, peranti ini akan dilengkapi dengan cip Qualcomm Snapdragon 888+ terkuat, skrin berlubang.

Menurut laporan seorang blogger, memberitakan bahawa HONOR akan melancarkan pelbagai produk baru, seperti HONOR x20, Magic3, tablet HONOR V7 / Pro.

Tablet HONOR V7 / Pro akan menggunakan cip MediaTek Dimensity 1300T, layar beresolusi 1200p dengan kadar penyegaran 90Hz, dan bingkai sudut kanan.

HONOR X20 tidak banyak diketahui pada masa ini, hanya tahu bahawa ia akan dilengkapi dengan pemproses Dimensity, layar berlubang berpusat, harganya akan menjadi 2000 harga (sekitar RM1303) ke atas.


PwC: Teknologi rantaian blok dapat meningkatkan ekonomi global USD1.76 trilion menjelang tahun 2030 melalui peningkatan tahap pengesanan, penelusuran dan kepercayaan

– Penjejakan dan penelusuran produk dan perkhidmatan mempunyai potensi ekonomi terbesar (USD962 bilion)

– Sektor pentadbiran awam, pendidikan dan penjagaan kesihatan akan mendapat faedah paling banyak.

– Rantaian blok mungkin mempunyai potensi faedah bersih tertinggi di China (USD440 bilion) dan AS (USD407 bilion).

LONDON, 14 Oktober 2020 /PRNewswire/ — Analisis baharu oleh PwC menunjukkan teknologi Rantaian Blok berpotensi untuk meningkatkan produk domestik kasar global (KDNK) sebanyak USD1.76 trilion dalam dekad berikutnya.

Ini merupakan penemuan utama laporan baharu PwC Masa untuk mempercayai: Alasan bernilai trilion dollar untuk memikirkan semula tentang rantaian blok ,  menilai bagaimana teknologi itu digunakan kini dan meneroka impak rantaian blok terhadap ekonomi global. Melalui analisis lima penggunaan utama rantaian blok, berdasarkan potensi mereka dalam menjana nilai ekonomi, laporan tersebut mengukur potensi teknologi untuk mencipta nilai di seluruh industri, daripada penjagaan kesihatan, kerajaan dan perkhidmatan awam, hingga pembuatan, kewangan, logistik dan runcit.

“Teknologi rantaian blok telah lama dikaitkan dengan mata wang kripto seperti Bitcoin, tetapi ada banyak lagi yang ia tawarkan, terutama cara organisasi swasta dan awam menyimpan, berkongsi dan menggunakan data,” ulas Steve Davies, Pemimpin Global, Rantaian Blok dan Rakan Kongsi, PwC UK.

“Ketika organisasi bergelut dengan impak pandemik COVID-19, banyak trend yang mengganggu telah dipercepatkan. Analisis menunjukkan potensi rantaian blok untuk menyokong organisasi dengan cara membina dan menyelaraskan semula operasi mereka yang disandarkan pada peningkatan kepercayaan, ketelusan dan kecekapan di seluruh organisasi dan masyarakat.”

Kejayaan rantaian blok akan bergantung pada suasana dasar yang memberi sokongan, ekosistem perniagaan yang bersedia memanfaatkan peluang baharu yang diungkap oleh teknologi dan gabungan industri yang bersesuaian.

Di seluruh benua, Asia cenderung untuk mendapat faedah ekonomi paling banyak daripada teknologi rantaian blok. Daripada perspektif negara secara individu, rantaian blok mempunyai keuntungan bersih berpotensi tertinggi di China (USD440 bilion) dan AS (USD407 bilion). Lima negara lain – Jerman, Jepun, UK, India dan Perancis – juga dianggarkan mempunyai manfaat bersih melebihi USD50 bilion.

Walau bagaimanapun manfaat bagi setiap negara adalah berbeza, dengan ekonomi yang tertumpu kepada sektor pembuatan seperti China dan Jerman, mereka mendapat manfaat yang lebih dari segi penelusuran dan kebolehkesanan, manakala AS mendapat manfaat paling banyak daripada aplikasinya dalam sekuriti dan pembayaran serta identiti dan bukti kelayakan.

Di peringkat sektor, penerima manfaat terbesar ialah sektor pentadbiran awam, pendidikan dan penjagaan kesihatan. PwC menjangka sektor-sektor ini akan mendapat faedah sekitar USD574 bilion menjelang tahun 2030, dengan memanfaatkan kecekapan rantaian blok, ini akan membawa kepada dunia identiti dan bukti kelayakan.

Sementara itu, terdapat manfaat yang lebih luas untuk perkhidmatan perniagaan, komunikasi dan media, manakala pemborong, peruncit, pengeluar dan perkhidmatan pembinaan akan mendapat manfaat penggunaan rantaian blok dengan melibatkan pengguna dan memenuhi permintaan untuk penelusuran dan pengesanan.

Potensi rantaian blok untuk dipertimbangkan sebagai sebahagian daripada strategi masa depan organisasi dikaitkan dengan penyelidikan oleh pemimpin perniagaan PwC yang menunjukkan hampir dua pertiga CEO (61%) mengatakan bahawa mereka meletakkan transformasi digital operasi dan proses perniagaan sebagai tiga keutamaan teratas, tatkala bangkit daripada COVID-19.

“Salah satu kesalahan terbesar yang dilakukan oleh organisasi dengan pelaksanaan teknologi yang muncul ialah dengan membiarkannya menyendiri di alam para peminatnya, dalam pasukan. Ia memerlukan sokongan C-Suite untuk bekerja, mengenal pasti peluang dan nilai strategik serta melancarkan tahap kerjasama yang tepat dalam industri,” ulas Steve Davies. “Memandangkan pada skala gangguan ekonomi yang sedang dihadapi oleh organisasi ketika ini, membangunkan bukti penggunaan konsep yang dapat diperluas dan ditingkatkan jika berhasil, akan membolehkan perniagaan mengenal pasti nilainya, sambil membina kepercayaan dan ketelusan dalam penyelesaian untuk memanfaatkan potensi rantaian blok.”

Laporan tersebut memberi amaran bahawa sekiranya potensi impak ekonomi rantaian blok dapat direalisasikan, tenaga overheadnya mesti diuruskan. Tindakan perniagaan dan kerajaan yang semakin baik terhadap perubahan iklim, termasuk komitmen terhadap transformasi Sifar Karbon, membawa maksud bahawa organisasi perlu mempertimbangkan model baharu untuk menggabungkan dan berkongsi sumber infrastruktur bagi mengurangkan kebergantungan kepada pusat data tradisional dan penggunaan tenaga yang berkaitan dengan teknologi secara keseluruhan.

Muat turun laporan di sini.

Nota:

Tentang PwC

Di PwC, matlamat kami adalah untuk membina kepercayaan dalam masyarakat dan menyelesaikan masalah penting. Kami merupakan rangkaian syarikat di 157 buah negara dengan lebih daripada 276,000 orang yang komited untuk memberikan kualiti dalam perkhidmatan jaminan, khidmat nasihat dan percukaian. Ketahui lebih lanjut dan beritahu kami apa yang menjadi kemusykilan anda dengan melayari www.pwc.com.

PwC merujuk kepada rangkaian PwC dan/atau satu atau lebih syarikat bersekutunya yang masing-masing adalah entiti undang-undang yang berasingan. Sila layari www.pwc.com/structure untuk maklumat lanjut.

Keywords: Banking/Financial Service Computer/Electronics Internet Technology Telecommunications Economic news, trends, analysis Survey, Polls & Research Blockchain

Source: PRNEWSWIRE


[Promosi] : Daftar Pelan Digi Postpaid Di OPPO Concept Store & Nikmati Ganjaran Berganda!

Digi kini menawarkan promosi menarik – berdaftar dengan mana-mana pelan khas di OPPO Concept sekitar Lembah Klang dan berpeluang menikmati ganjaran dua kali ganda kuota internet (selepas 6 bulan & ke atas berdaftar).

Lebih menarik, anda juga berpeluang menerima diskaun menarik sehingga RM300 untuk setiap pembelian peranti OPPO (selepas 12 bulan berdaftar). Di samping itu, Digi turut menawarkan promosi lain untuk setiap pelan pascabayar seperti dapatkan 9GB data internet dengan hanya RM38/bulan dan 25GB untuk pelan RM58/bulan.

So, tunggu apa lagi? Promosi masa terhad – kunjungi bawangan terdekat anda hari ini juga! Untuk maklumat lanjut, layari OPPO Malaysia dan kekal bersama eRing untuk promosi serta maklumat lebih terkini.


[Tertiris] Nokia 7 Plus Dengan Dwi Kamera Zeiss Dan Cip Snapdragon 660

HMD Global yang bakal menyertai Kongres Mudah Alih Sedunia 2018 (MWC) dikatakan akan membuat beberapa pengumuman menarik. Kemungkinan mereka akan memperkenalkan model telefon pintar terbaharu untuk tahun 2018 iaitu Nokia 7 Plus. Apa yang tertiris baru-baru ini ialah berkenaan rekaan dan spesifikasi peranti tersebut.

Sebelum ini versi asas Nokia 7 hanya dipasarkan di negara China sahaja. Jadi untuk versi naik taraf kali ini, Nokia 7 Plus dikatakan akan dipasarkan secara global untuk memberi saingan kepada pengeluar-pengeluar lain dalam kategori peranti kelas pertengahan.

Telefon pintar Android ini akan hadir dengan perkakasan menyerupai telefon kelas atasan iaitu kehadiran dwi kamera berteknologi Zeiss menggunakan sensor 12 MP dan 13 MP. Selain itu, turut dimuatkan ialah cip dalaman Snapdragon 660 dan memori RAM 4GB serta storan seluas 64GB.

Ketirisan spesifikasi ini juga menampakkan Nokia 7 Plus akan dilengkapi kamera depan 16 Megapiksel menerusi teknologi Tetracell. Skrin sebesar 6-inci juga akan dipadankan pada kerangka peranti ini selain menggunakan panel Corning Gorilla Glass. Sistem dalaman pula dioperasikan oleh Android 8.0 Oreo disamping bicu pengecasan pantas USB-C.

Buat masa ini, maklumat ketirisan hanya boleh didapati daripada satu sumber di China. Ia mungkin tidak begitu tepat semasa pelancarannya kelak bagaimanapun kita tunggu sahaja sehingga maklumat selanjutnya.

Sumber


Google Isytihar Perang Kepada Iklan Muat Turun Automatik

Google menyatakan komitmen mereka dalam memberikan pengalaman satu ekosistem atas talian yang selamat kepada pengguna dengan mula membanteras iklan pop-up yang berleluasa di laman sesawang, terutamanya di dalam web versi mobil.

Pasti ramai yang pernah terkena apabila anda melayari laman web dan secara tiba-tiba anda tertekan paparan iklan yang mengaktifkan muat turun pelbagai fail. Iklan dengan kod pengaktifan muat turun ini telah muncul secara mendadak pada tahun 2016.

Menurut Google, jelas sekali jika anda menjumpai iklan jenis ini, anda boleh pergi ke laman Google AdSense untuk melaporkan iklan tersebut. Google akan menyiasat perkara tersebut dan mengambil langkah sewajarnya.


Celcom Bekerjasama Dengan Resort World Genting – Tawar Diskaun Sehingga 20% Untuk Tiket Pertunjukan

Celcom hari ini menguatkan lagi pengaruhnya di dalam skop perniagaan di Malaysia apabila mengumumkan kerjasama dengan Resort World Genting. Melalui kerjasama yang dijalinkan, Celcom menawarkan tawaran istimewa kepada para pelanggan Celcom yang ingin menikmati pertunjukan di kota keriangan, Genting Highland.

Oleh itu, pelanggan Celcom dan ahli Genting Rewards Card kini layak menikmati diskaun sehingga 20% bagi pertunjukan terpilih yang dibawakan oleh Resort World Genting.

Diskaun menyediakan tiket untuk pertunjukan yang bakal diadakan seperti berikut:

Selain daripada itu, pelanggan boleh terus melayari akaun Facebook dan Twitter Celcom untuk menyertai peraduan yang akan datang dan berpeluang untuk memenangi tiket percuma bagi mana-mana pertunjukan seperti yang disebutkan di atas.

Lebih banyak faedah dan tawaran akan diperkenalkan oleh kedua-dua syarikat pada masa akan datang. Tiket pertunjukan boleh dibeli melalui kaunter tiket di Resorts World Genting. Bagi informasi lanjut berkenaan tawaran terkini serta pertunjukan akan datang, layari Resort World Genting.


‘Setulus Kasih Di Sisimu’ – Filem Pendek Menyentuh Hati Dari OPPO Sempena Hari Raya!

Sambutan Hari Raya Aidilfitri semakin hampir. Seperti biasa, setiap tahun terdapat filem pendek yang akan ditontonkan kepada umum. Terbaru, OPPO Malaysia juga tidak mahu ketinggalan dalam menghasilkan filem pendek raya berjudul ‘Setulus Kasih Di Sisimu’

Menampilkan empat senario berbeza, OPPO dilihat menggunakan OPPO F7 di dalam filem pendeknya kali ini. Senario pertama mengenai seorang ibu yang menunggu anaknya pulang untuk meraikan Hari Raya bersama tetapi anaknya tidak dapat pulang kerana sibuk.

Senario kedua mengenai seorang lelaki yang mengedar risalah promosi di jalanan tetapi tidak seorang pun yang memberikan balasan positif.

Senario ketiga tentang seorang pakcik yang mengalami kerosakan kereta di tengah-tengah jalan menyebabkan berlakunya kesesakan jalan yang teruk. Orang ramai hanya tahu mengeluh tetapi tiada yang sudi membantu.

Senario terakhir pula mengenai ibu tunggal yang bekerja keras di restoran untuk mencari nafkah demi dua anak perempuannya. Walaupun menghadapi semua keresahan/kesusahan ini, masih adakah kebaikan yang berlaku kepada mereka?

Mari sama-sama lihat filem pendek dari OPPO Malaysia di bawah ini.


Huawei Nova Lite Bermula RM699 Dengan Penurunan Sebanyak RM300!!!

Sempena menyambut bulan kemerdekaan yang ke-64, Huawei mengadakan promosi Huawei Nova Lite dengan harga bermula RM699. Model yang dilancarkan pada bulan April yang lalu telah mendapat penurunan harga sebanyak RM300. Peranti kelas pertengahan ini juga ditawarkan dalam pilihan warna hitam dan emas, manakala untuk warna biru yang seakan-akan warna jalur gemilang dijual pada harga RM759.

Huawei Nova Lite ini hadir dengan skrin paparan jenis IPS bersaiz 5.2 inci HD penuh (424ppi), sistem operasi Android 7.0 Nougat dan set cip HiSilicon Kirin 655 lapan teras. Ia juga dilengkapi RAM 3GB serta memori ROM 16GB. Peranti ini dibekalkan dengan kamera 12 Megapiksel f/2.0 dan 8 Megapiksel f/2.0 di depan. Sambungan rangkaian lebih pantas dengan fungsi 4G LTE turut dibantu fungsi NFC serta Bluetooth 4.1. Kelengkapan bicu 3.5mm audio jack bersama USB 2.0 juga disediakan.

Bagi melengkapkannya, Huawei Nova Lite dikuasakan dengan bateri berkapasiti 3,000mAh, slot kad microSD, fungsi dwi SIM dan pengimbas cap jari di bahagian belakang.

Jadi apa tunggu lagi? Siapa cepat dia dapat!


Mobile Legends All Star Showmatch yang pertama! Naim Daniel, Shalma Eliana, Soloz, Penjahat & Banyak Lagi!

Mobile Legends: Bang Bang All Star Showmatch Malaysia yang pertama akan LIVE pada 21 Nov, pukul 7 malam! Kesemua peminat diberi peluang untuk mengambil bahagian dalam acara yang belum pernah terjadi sebelumnya.

Ia akan menjadi acara All Star showmatch yang pertama menampilkan artis terkenal seperti Naim Daniel, dan Shalma Eliana. Selain itu, streamer dan influencer yang popular seperti Soloz dan Penjahat juga dijemput ke showmatch dan akan saling bertarung di medan perang MLBB. Marilah kita lihat pada barisan pasukan mereka. Pasukan mana yang anda fikir akan menang?

Hadiah lumayan dijadualkan semasa siaran langsung! Sebanyak 5 JUTA kod hadiah menantikan anda!

Terlebih lagi, anda berpeluang untuk menangi kulit LEGEND yang paling berharga dalam MLBB, seperti Alucard Obsidian Blade, Gord the Conqueror, dan Gusion Cosmic Gleam! Apa yang anda perlu buat hanyalah ikuti siaran langsung dan berkongsikan perasaan anda dalam komen!

Tidak melupakan bahawa kolaborasi antara Naim dengan Shalma telah menyumbangkan sebuah lagu tema baharu “Bring it on!” khas untuk showmatch ini. Anda boleh menonton Music Video di https://www.youtube.com/watch?v=olprOAkzNLk

Akhir sekali, pelbagai persembahan cosplay juga disediakan semasa siaran langsung! Kalau anda merupakan peminat cosplay, pastikan anda tidak ketinggalan!

Ikuti siaran langsung Facebook, Youtube, dan TikTok Mobile Legends: Bang Bang. Juga akan disiarkan LANGSUNG di Astro Arena, dan eGG Network.


iPhone 11 Dengan Hanya RM11?! Promosi Celcom 11.11 Treats Memang Gila-Gila!

Celcome kalau buat promosi memang gila! Syok wooo! Mana taknya, Celcom kini hadir dengan tawaran luar biasa daripada pesaing lain menerusi promosi Celcom 11.11 Treats – di mana korang berpeluang miliki iPhone 11 dengan hanya RM11 sahaja! Menarik bukan? Ha, TEPOK! Tapi macam mana? Baca langkah mudah di bawah :

Selain itu, Celcom turut mengadakan flash sale istimewa untuk sejumlah smartphone terpilih – harga ditawarkan juga adalah serendah RM11 & menerusi Pelan Mobile Celcom! Promosi berlangsung dari jam 11 pagi – 2 petang setiap hari! Antaranya termasuklah Samsung Galaxy A50s, HUAWEI nova 5T, Vivo Y91C, realme C2 dan OPPO A5s.

Bagi yang berminat, promosi ini berlangsung bermula sekarang hingga 11 November 2019. Layari laman rasmi, Celcom untuk info lanjut dan kekal bersama eRing untuk lebih promosi menarik terkini!


Red Box lancar Penyelesaian Rakaman Pematuhan untuk Microsoft Teams

LONDON dan NEW YORK, 17 Ogos 2020 /PRNewswire/ — Red Box, platform untuk suara yang terkemuka, hari ini mengumumkan ketersediaan umum penyelesaian Rakaman Pematuhan untuk Microsoft Teams.

Penyelesaian ini, yang dalam proses untuk diperakui sebagai sebahagian daripada program pensijilan rakan kongsi Compliance Recording ISV baharu Microsoft, akan menyokong organisasi dengan merakam, mendapatkan semula, pengarkiban dan pengekalan komunikasi Microsoft Teams yang selamat, lasak dan boleh dipertingkatkan dalam apa yang merupakan lanskap pengawalseliaan global yang mendesak.

Red Box akan menawarkan pilihan pelaksanaan yang fleksibel baik di awan mahupun di premis sesuai dengan pilihan pelanggan. Ia adalah lebih penting dari sebelum ini apabila industri terkawal, seperti perkhidmatan kewangan dan pusat hubungan, memikirkan semula strategi dan semakin berusaha untuk memanfaatkan peluang alat kolaborasi untuk menyokong kerja yang fleksibel dan di rumah, sambil kekal patuh.

Platform Red Box juga menyediakan API percuma dan terbuka, memberikan organisasi kawalan dan akses selamat kepada komunikasi Microsoft Teams yang dirakam untuk dimanfaatkan dalam alat dan aplikasi pilihan mereka, sama ada itu ialah platform Pengalaman Pelanggan, pengarkiban pematuhan atau penyelesaian pengesanan dan pemantauan penipuan.

Red Box ialah Rakan Kongsi Telefoni Pilihan untuk kecerdasan perbualan, sebahagian daripada Wawasan Perkhidmatan Pelanggan dan Wawasan Jualan Dynamics 365 yang membolehkan organisasi memanfaatkan set data yang banyak yang dirakam oleh Red Box dan menganalisa panggilan pada skala untuk meningkatkan prestasi jualan dan Pengalaman Pelanggan.

“Dengan ribuan pelanggan kami yang beroperasi dalam industri yang terkawal, penyelesaian Rakaman Pematuhan untuk Microsoft Teams ialah penyepaduan utama pada peta jalan sambungan kami,” komen Pete Ellis, Ketua Pegawai Polisi Red Box. “Rakaman suara dan metadata berkualiti tinggi yang lasak dan selamat dan keluasan sambungan kami juga adalah teras kepada peyepaduan kami dengan Wawasan Perkhidmatan Pelanggan dan Wawasan Jualan Dynamics 365, dan rakan kongsi AI dan analitik lain kami, memberikan pelanggan dengan akses kepada set data yang banyak yang boleh ditukarkan menjadi wawasan yang dapat dilaksanakan.”

Jun Pak, Pengurus Pemasaran Produk, Pasukan Kerja Moden dan Platform di Microsoft menambah, “Dengan penyepaduan antara Red Box, Teams dan Dynamic 365, organisasi boleh mendapat manfaat daripada rakaman lasak yang menangani keperluan pengawalseliaan, dan pada masa yang sama menjamin akses kepada audio dan metadata berkualiti tinggi untuk tujuan AI dan analitik.”

Latar Belakang Red Box Red Box ialah pakar suara khusus yang terkemuka, yang memberdayakan organisasi untuk merakam, mendapatkan dan menemukan nilai suara perusahaan. Dengan platform yang paling terbuka dan terhubung, kami merakam dan mentranskripsikan komunikasi suara dari lebih 85 sistem (legasi dan baharu), di seluruh perusahaan dan PKS global. Pelanggan kami mengekalkan kedaulatan data yang lengkap dan kami menghubungkannya dengan ekosistem rakan kongsi yang paling luas untuk memaksimumkan nilai data suara yang dirakam.

Bekerjasama dengan saluran penjual global kami, kami dipercayai oleh organisasi terkemuka di seluruh sektor kewangan, pusat hubungan, sektor kerajaan dan keselamatan awam (termasuk enam bank utama di dunia, 85% broker antara pengurus global, 1,700 pusat panggilan dan lebih daripada 80% pasukan polis UK) dan kami merakam dan mendapatkan berjuta-juta panggilan setiap hari untuk lebih daripada 3,500 pelanggan di seluruh dunia.

Untuk maklumat lanjut layari www.redboxvoice.com

Logo – https://ering.com.my/wp-content/uploads/2020/08/red-box-lancar-penyelesaian-rakaman-pematuhan-untuk-microsoft-teams.jpg

Untuk pertanyaan akhbar sila hubungi:Clarity PR di +44(0)7813-581-513 | +44(0)7444-368-407redbox@claritypr.com

Keywords: Computer Software Computer/Electronics High Tech Security Telecommunications VoIP New products/services

Source: PRNEWSWIRE


Kemas Kini Android Oreo OnePlus 5 Sokong Face Unlock?

Berdasarkan imej yang tertiris ini, kemas kini Android 8.0 Oreo yang hadir pada OnePlus 5 bakal menawarkan fungsi pengimbas wajah atau dikenali sebagai Face Unlock.

Fungsi ini telah disahkan kehadirannya pada model OnePlus 5T oleh salah seorang pengasas syarikat itu, Carl Pei di laman OnePlus Forum baru-baru ini.

Pada sesi temubual itu, Pei memberitahu OnePlus 5 tidak akan dilengkapi dengan fungsi Face Unlock kerana sudah hadir dengan sokongan pengimbas cap jari.

Selain pengimbas wajah, terdapat banyak lagi fungsi menarik yang ditawarkan oleh OnePlus 5 apabila dikemaskini ke Android 8.0 Oreo dan ia dijangka bermula Januari 2018.

Sumber : techdroider


[ TERTIRIS] : ASUS ROG Phone 2 Dijangka Sokong Paparan Skrin 120Hz?!

ASUS ROG Phone sememangnya menjadi kegilaan ramai yang obses dengan permainan mudah alih. Terus memberikan terbaik, ASUS dilihat semakin rancak membawa pewaris baru untuk smartphone gaming iaitu ASUS ROG Phone 2.

Memetik maklumat tersebar, ASUS ROG Phone 2 bakal tampil dengan penambahbaikan luar biasa dari segi luaran mahupun dalaman. Paling menarik perhatian ramai adalah ia dijangka hadir dengan sokongan paparan skrin 120Hz.

Perkara ini didedahkan menerusi sebuah poster acah yang memaparkan gambaran animasi dalam dua paparan berbeza iaitu 60Hz dan 120Hz. Menariknya mengenai paparan 120Hz – menyajikan setiap pergerakan dalam skrin lebih lancar.

Sebelum ini, terdapat desas-desus mengatakan enjin ASUS ROG Phone 2 bakal menggunakan cip Snapdragon 855 bersama sistem penyejukan dinaiktaraf. Lebih mengujakan, ia dijangka didatangkan dengan pilihan memori sehingga 12GB RAM.

Pun begitu, maklumat tertiris masih lagi rumors dan untuk ketahui lebih lanjut, sama-sama kita nantikan kemunculan rasminya. Mungkin ASUS mempunyai kejutan istimewa? Kekal bersama eRing untuk update terkini!

[SUMBER]


Infineon dan Tribe ganding bahu perkukuh Ekosistem Rantaian Blok Singapura

SINGAPURA, 6 November 2020 /PRNewswire/ — Infineon bekerjasama dengan Tribe, pembina ekosistem rantaian blok pertama disokong oleh Kerajaan Singapura, yang menghimpunkan agensi kerajaan, badan korporat dan syarikat rantaian blok untuk menggalakkan inovasi serta kolaborasi. Infineon akan menyediakan kepakaran industrinya yang telah lama bertapak kukuh dalam penyelesaian sekuriti perkakasan dan dapat membantu syarikat-syarikat yang ingin mengaplikasikan rantaian blok untuk meneroka kelebihan daya saing penyelesaian sekuriti SECORA™ Blockchain Infineon. Syarikat-syarikat baharu terpilih yang membangunkan aplikasi menggunakan SECORA™ Blockchain akan berpeluang untuk berkolaborasi dengan Infineon bagi pembangunan masa-ke-pasaran dan pelanggan sebagai rakan kongsi di Infineon Co-Innovation Space.

Sebagai penyelesaian berasaskan perkakasan SECORA Blockchain mempunyai kelebihan yang pasti mengatasi pilihan akses rantaian blok lain: Ia dapat bertahan dengan kedua-dua serangan berasaskan perkakasan dan perisian serta hanya boleh diserang dan dimanipulasi dengan usaha yang tiada keuntungan kewangan yang amat tinggi.

“Rantaian blok berkembang maju melangkaui Teknologi Kewangan (Fintech) ke dalam bidang-bidang yang pelbagai seperti logistik, perlindungan jenama, platform pembelian dan permainan dalam talian. OpenNodes Tribe memberi akses kepada kami ke dalam ekosistem rantaian blok yang meriah dan membolehkan Infineon menampilkan SECORA™ Blockchain Security Solutions kami.” Kata Goh Say Yeow, Naib Presiden, Sistem Terhubung Selamat, Infineon Technologies Asia Pacific Pte Ltd. “Kami berbesar hati dapat menjadi sebahagian daripada Tribe dan teruja untuk bekerjasama dengan mereka dalam beberapa aspek, seperti menyokong inisiatif diterajui OpenNodes sebagai ahli pengasas dan bekerjasama dengan Tribe Academy bagi mengenal pasti bakat teknologi yang berpotensi besar. Saya berharap dapat meninjau peluang perniagaan bersama-sama dalam vertikal rantaian blok baru muncul dengan penggiat ekosistem yang terkemuka.”

“Mendorong kolaborasi ekosistem merupakan keutamaan penting buat Tribe ketika kami berusaha untuk memajukan keupayaan rantaian blok dan penggunaannya merentas industri-industri. Tatkala kami menyaksikan kenaikan pesat dalam penyelesaian sedia industri berdasarkan rantaian blok, sekuriti terus menjadi pertimbangan dan pembeza utama untuk syarikat-syarikat rantaian blok. Dengan Infineon, kami mempunyai rakan kongsi yang berkedudukan mantap untuk menjamin keselamatan aplikasi rantaian blok dan mengukuhkan kepercayaan terhadap teknologi ini,” kata Joseph Lim, Ketua Pembangunan Perniagaan Global, Tribe. “Kami berharap agar dapat mendorong agenda Singapura bagi menjadi tempat tumpuan untuk inovasi rantaian blok dan aplikasi dunia sebenar, ketika kami terus mengenal pasti dan merapatkan jurang dalam industri ini.”

Program Rantaian Blok Infineon

Sebagai penggiat yang utama dalam bidang rantaian blok, Infineon telahpun membangunkan SECORA™ Blockchain, yang merupakan penyelesaian Java Card™ yang pantas dan mudah digunakan, menyokong sekuriti terbaik dalam kelas untuk pelaksanaan sistem rantaian blok. Ia menjadikan aplikasi lebih selamat dan lebih mudah untuk mereka bentuk sistem rantaian blok pelanggan. Dengan menyediakan “bilik kebal” yang selamat untuk kelayakan pengguna, SECORA™ Blockchain dapat mengurangkan risiko komersial pengguna akhir dan membantu meningkatkan kepercayaan dalam sistem rantaian blok. Kepakaran sekuriti Infineon yang luas menyediakan lapisan sekuriti yang diperlukan bagi melindungi kunci rantaian blok peribadi. Penyepaduan sekuriti berasaskan perkakasan ke dalam aplikasi rantaian blok, seperti token, peranti boleh pakai dan bentuk modul yang berbeza, menjadikan kunci peribadi lebih mantap menangkis serangan.

Ketersediaan

SECORA™ Blockchain dengan Pakej SPA kini boleh didapati dalam kuantiti volum. Ia menyokong skim kripto seperti Etherium, Bitcoin.

Tentang Tribe

Tribe ialah platform sokongan kerajaan pertama Singapura bagi mendorong keneutralan, kolaborasi dan pertumbuhan ekosistem rantaian blok, yang terdiri daripada OpenNodes, Tribe Accelerator dan Tribe Academy. Inisiatif-inisiatif berbeza ini dihimpunkan bagi membentuk satu pendekatan berbilang aspek yang kohesif bagi menyediakan tahap sokongan yang lebih komprehensif untuk industri rantaian blok. Tribe bekerjasama erat dengan syarikat global, agensi kerajaan, syarikat rantaian blok terbaik dan syarikat baharu tahap akhir bagi membina komuniti yang menggalakkan kolaborasi serta inovasi rantaian blok. Rakan-rakan rasmi Tribe melibatkan Enterprise Singapore, IMDA, BMW Group Asia, ConsenSys, IBM, Intel, Nielsen, PwC, R3 dan Temasek, antara lain. Untuk maklumat lanjut, sila ke https://tribex.co/

Tentang Infineon

Infineon Technologies AG ialah peneraju dunia bagi penyelesaian semikonduktor yang menjadikan kehidupan lebih mudah, lebih selamat dan lebih mesra alam. Mikroelektronik daripada Infineon merupakan kunci untuk masa depan yang lebih baik. Pada tahun fiskal 2019 (berakhir 30 September), Syarikat melapor jualan sebanyak €8.0 bilion dengan menggaji kira-kira 41,400 pekerja di seluruh dunia. Dengan pemerolehan Cypress Semiconductor Corporation yang berpangkalan di AS pada April 2020, Infineon menjadi syarikat semikonduktor 10 terbaik peringkat global.

Infineon disenaraikan dalam Bursa Saham Frankfurt (simbol saham: IFX) dan di AS dalam pasaran atas kaunter OTCQX International Premier (simbol saham: IFNNY). Maklumat lanjut boleh didapati di www.infineon.com

Keywords: Computer/Electronics High Tech Security OTC/SmallCap IRW Licensing/marketing agreements Blockchain

Source: PRNEWSWIRE